title: Samson Agonistes

text: Näytelmän alkupuolella Samson nöyrtyy Jumalan edessä myöntämällä, ettei hänen voimansa ole hänen omansa: "God, when he gave me strength, to show withal / How slight the gift was, hung it in my hair" (rivit 58–9).


title: Samson Agonistes

text:
Kuoro käsittelee Samson taustaa ja kuvailee hänen sotasaavutuksiaan:
Vaikka hän on suurmies, muistuttaa kuoro, Samson on (todellisen ja metaforisen) sokeutensa takia vanki:
Samson paljastaa kuinka hän menetti voimansa: koska himoitsi Dalilaa ja omien tekojensa myötä petti Jumalan:I yielded, and unlocked her all my heart, Hänen tilansa on kuitenkin enemmän kuin vain hänen omansa:
Kun Samson on torjunut Dalilan vetoomukset, tämä pyytää Samsonilta, että saisi koskettaa miehen kättä (rivi 951) ja Samson vastaa kieltävästi:  "Not for thy life, lest fierce remembrance wake / My sudden rage to tear thee joint by joint" (rivit 952–3). Hän neuvoo Dalilaa, miten olla järkyttämättä itseään: “At distance I forgive thee, go with that" (rivi 954). Pian sen jälkeen kuoro valittaa naisten luonnetta ja petollisuutta:
Harapha huomauttaa, että Samson on
Hän kuitenkin kuvailee Samsonin menneitä saavutuksia sanoessaan "thou art famed / To have wrought such wonders with an ass’s jaw" (rivit 1094-5). Kuoro pui sitä, kuinka Jumala antaa yksittäisille ihmisille vallan vapauttaa oma kansansa kahleistaan ja erityisesti väkivallan avulla:


title: Samson Agonistes

text: Runoelman viimeiset 250 riviä kuvailevat väkivallan tekoa, joka tapahtuu näytelmän aikana: Samson saa itselleen voiman tuhota temppelin ja surmata kaikki filistealaiset ja samalla itsensä. Tämä ei kuitenkaan tapahdu näyttämöllä vaan näytelmän henkilöhahmot kertovat tapahtuneesta. Kun temppelin tuhosta on kerrottu, runo korostaa kuolemaa eikä rauhaa:


title: Samson Agonistes

text: Manoa, Samsonin isä, kuvailee tapahtumia näin: "Sad, but thou know’st to Israelites not saddest / The desolation of a hostile city" (rivit 1560–1). Viimeiset rivit kuvailevat katharsista, joka näyttäisi ottavan vallan näytelmän lopussa:


title: Kuljetushallitus

text: Kuljetushallitus () on Ruotsin valtion hallintoviranomainen, joka kuuluu elinkeinoministeriön alaisuuteen. Sen päätehtäviä ovat liikenteeseen liittyvät lupa-, valvonta- ja sääntelykysymykset. Liikennevirasto taas vastaa infrastruktuurista, kuten teiden ja rautateiden rakentamisesta ja ylläpidosta. Viraston toiminta on käynnistynyt 1. tammikuuta 2009.


title: Kuljetushallitus

text: Nykyinen pääjohtaja Jonas Bjelfvenstam aloitti virassaan 19. tammikuuta 2017. Häntä edelsivät 1. maaliskuuta 2015 aloittanut Maria Ågren ja ensimmäinen pääjohtaja Staffan Widlert.


title: Kuljetushallitus

text: Viranomainen vastaa tie-, ilma-, vesi- ja rautatieliikenteen turvallisuudesta ja kokonaisvaltaisesti niihin liittyvästä lupa- ja rekisteritoiminnasta. Ennen viraston luomista jokaiselle liikennemuodolle oli oma virastonsa. Vuoden 2010 alusta lähtien ajokorttien ja ammattiajolupien käsittely siirrettiin lääninhallituksilta Kuljetushallitukselle. Myös lupa kaupallisen liikenteen harjoittamiseen on siirretty lääninhallituksilta Kuljetushallitukselle.


title: Kuljetushallitus

text: Viraston päätoimipaikka on Norrköping, mutta toimintaa on hajautettu muillekin paikkakunnille, kuten Borlängeen ja Örebrohon.


title: Asser Korhonen

text: Asser Korhonen (s. 1953) on suomalainen kirjailija ja mainonnan suunnittelija (copywriter). Hänen esikoisromaaninsa oli mainostoimistomaailmaan sijoittuva "Sydämen asia" (Tammi, 2004), minkä jälkeen häneltä ilmestyi vuonna 2014 romaani "Saarnaajan poika" (Teos, 2014). Molemmat ovat eräänlaisia avainromaaneja Korhosen omista elämänkokemuksista.


title: Asser Korhonen

text: Korhonen on kirjoittanut myös kuunnelmia ja radio-ohjelmia sekä suomentanut lastenkirjallisuutta (mm. Roald Dahlin "Ilmarin ihmelääke").


title: Asser Korhonen

text: Mainonnan suunnittelijana Asser Korhonen on työskennellyt ainakin Oy Liikemainonta-McCann Ab:ssa ja mainostoimisto Taivaassa. Hänet muistetaan muun muassa Tupla-suklaalle 1980-luvulla kirjoittamastaan mainoselokuvasta ”Taitaa tyttö tietää, että seinän takana olisi patukkaa tarjolla”.


title: Asser Korhonen

text: Sanoituksia Asser on tehnyt mm. Kari Vepsälle ja Marita Taavitsaiselle. Asser on myös toiminut säveltäjänä muutamille artisteille. Asser on myös kääntänyt sanoituksia mm. Bambukarhut-animaatiosarjan levylle.


title: Rauhajärvi (Mikkeli)

text: Rauhajärvi on Etelä-Savossa Mikkelissä ja Kangasniemellä sijaitseva järvi.


title: Rauhajärvi (Mikkeli)

text: Järven pinta-ala on 1 100 hehtaaria eli 11 km². Se on 11,5 kilometriä pitkä ja 2,9 kilometriä leveä. Pitkän muotoisen järven ilmeeseen vaikuttaa lähes kolme kilometriä pitkä niemi, jossa sijaitsevat Huutniemi, Lehtoniemi ja tiheästi ojitettu Raiskinsuo. Se jakaa järven kaakkoispään kahdeksi lahdeksi, joiden pohjukat ovat nimeltään Kotalahti ja Lasakonlahti. Lasakonlahdessa on Nenäsyväniemi, jonka viereen jää pieni Kurjenlahti. Järven luoteispää on 5,5 kilometriä pitkä ja leveimmillään kilometrin levyinen lahti. Sen pohjukkaa kutsutaan Päälahdeksi ja lahdensuun viereistä niemeä Pohjaniemeksi.


title: Rauhajärvi (Mikkeli)

text: Järvi on luodattu ja siitä on julkaistu syvyyskartat. Sen tilavuus on 32 miljoonaa m³ eli 0,032 km³. Järven keskisyvyys on 2,8 metriä ja suurin syvyys on 11,8 metriä. Syvin kohta sijaitsee Nenäsyväniemen pohjoispuolella. Järven rannat ovat matalat ja hyvin kiviset.


title: Rauhajärvi (Mikkeli)

text: Järvessä on laskettu olevan 65 saarta. Niiden yhteispinta-ala on 34 hehtaaria, mikä on noin 2,9 % järven kokonaispinta-alasta. Saarista kuusi on yli hehtaarin suuruisia, 50 yli aarin ja loput 9 ovat alle aarin kokoisia. Yksikään saari ei ylitä neliökilometriä. Suurin saari on Noukansaari, joka on yli 700 metriä pitkä. Se sijaitsee Lehtoniemen edustalla. Noukansaaren luoteispuolella ovat Pieni Selkäsaari ja Iso Selkäsaari ja sen eteläpuolella Mansikkasaari, Palosaari ja Rieponsaari. Päälahden perällä on puoli kilometriä pitkä Siltasaari, jonka kautta kulkee myös tie. Saari katkaisee järven lähes kokonaan. Sen eteläpuolella sijaitsee yhtä suuri Katossaari. Päälahdessa sijaitsevan yhdeksän muun saaren joukossa on niitä suurempi Tiilisaari. Läsäkosken kohdalla ovat Vauhkosaari, Itikkasaari ja Koskensuusaari. Lahden suussa, Pohjaniemen kohdalla, on hyvin kivistä ja siellä on kymmenen saaren ryhmä. Saarien joukossa ovat Saaruansaari ja Kiviniemi.


title: Rauhajärvi (Mikkeli)

text: Järven rantaviivan pituus on 68 kilometriä, josta saarten rantaviivan yhteispituus on 13 kilometriä. Järven rannat ovat pääosin metsämaata. Soita on jonkin verran ja rannan läheiset peltomaat sijaitsevat enimmäkseen järven kaakkoisosissa. Kotalahdessa sijaitseva Pajulankylä on järven suurin asutuskeskittymä. Läsäkosken varren asutus jää järvestä hieman kauemmaksi eikä sillä ole vaikutusta järven tilaan. Päälahden rannassa sijaitseva Rauhajärven kylä on myös pieni. Järven länsirantaa seuraa valtatie 13, joka vie 20 kilometrin päähän Mikkeliin. Rannoilla on myös vapaa-ajan asutusta, jonne johtaa tiet valtatieltä tai yhdystieltä 15254. Mikkelin ja Kangasniemen välinen raja kulkee Läsäkosken ja Väliveden kautta niin, että Pohjaniemi jää Kangasniemen puolelle.


title: Rauhajärvi (Mikkeli)

text: Järven vedenpinnan korkeus on nykyään 100,1 metriä mpy . Sekä Kyyveden että Rauhajärven vedenpintoja on 1800-luvulla laskettu perkaamalla sekä Läsäkoekea että Kyyveden lasku-uomaa Rauhasalmen ja Kärmeharjunvirtaa. Tällöin kummankin järven vedenpintoja laskettiin noin 1,8 metriä.


title: Rauhajärvi (Mikkeli)

text: Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Rauhajärven alueeseen (14.931) järvi kuuluu.


title: Rauhajärvi (Mikkeli)

text: Valuma-alue saa pääosan vedestänsä Kyyveden lähialueelta (14.932), jonka keskusjärvi Kyyvesi itse on. Kyyveden lasku-uoma on Välivesi, jonka yläpuolinen Rauhansalmi ja alapuolinen Kärmeniemen virta pudottavat vedenpintaa Rauhajärvelle tultaessa noin puoli metriä.


title: Rauhajärvi (Mikkeli)

text: Rauhajärven alueella on 17 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat muun musassa Palijärvi (144 ha) ja Petäinen (83 ha), jotka laskevat Saksanjokea ja Pääjokea myöten Rauhajärven Päälahteen. Pitkän muotoinen Pohjalampi (65 ha) laskee Pohjaniemen viereen omaa laskuojaa myöten. Väliveden pinta-ala on 14 hehtaaria.


title: Kupariasetaatti

text: Kupariasetaatti ((CHCOO)Cu) on kupari- ja asetaatti-ionien muodostama ioniyhdiste. Yhdistettä voidaan käyttää muun muassa väriaineena, fungisidinä, katalyyttinä ja korroosionestoaineena.


title: Kupariasetaatti

text: Kupariasetaatti tunnetaan sekä kidevedettömänä muotona että kidevedellisenä monohydraattina ((CHCOO)Cu·HO). Kidevedetön yhdiste on väriltään tummanvihreää ja monohydraatti on vihertävän sinistä. Monohydraatin rakenne on dimeeri, jossa kukin kupari-ioni on sitoutunut neljään asetaatti-ioniin ja yhteen vesimolekyyliin. Kupariasetaatti liukenee veteen ja eräisiin orgaanisiin liuottimiin kuten etanoliin, pyridiiniin ja vähäisissä määrin dietyylieetteriin ja glyseroliin.


title: Kupariasetaatti

text: Kupariasetaattia voidaan valmistaa liuottamalla emäksistä kuparisuolaa kuten kuparihydroksidia tai kuparikarbonaattia etikkahappoon. Toinen valmistustapa on kuparisulfaatin vesiliuoksen ja kalsium- tai lyijyasetaatin välinen reaktio, jonka tuotteena muodostuva niukkaliukoinen kalsium- tai lyijysulfaatti voidaan suodattaa, ja kupariasetaatti jää liuokseen. Näin muodostuu kupariasetaatin monohydraattia, josta kidevesi voidaan poistaa kuumentamalla 90 °C:n lämpötilaan.


title: Kupariasetaatti

text: Kupariasetaattia voidaan käyttää värjäämään tekstiilejä sekä ainesosana painomusteissa ja värikopiokoneissa. Emäksiset kupariasetaatit, jotka tunnetaan espanjanvihreän nimellä ovat kupariasetaatin sekä kuparihydroksidin tai -oksidin seoksia. Kupariasetaattia voidaan myös käyttää puunsuoja-aineena homeita vastaan ja maataloudessa fungisidinä. Sitä käytetään myös päällystettäessä metalleja elektrolyyttisesti kuparilla. Orgaanisen kemian synteeseissä kupariasetaattia käytetään katalyyttinä muun muassa polymeroinneissa, syklopropyyliryhmien muodostamisissa ja Lewis-happokatalyyttinä.


title: Guido Pizarro

text: Guido Hernán Pizarro Demestri (s. 26. helmikuuta 1990 Buenos Aires, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan puolustava keskikenttäpelaaja.


title: Guido Pizarro

text: Pizarro siirtyi kasvattajaseurastaan Club Atlético Lanúsista meksikolaisseura Tigres UANLiin vuonna 2013. Hän voitti seurassa pelatessaan kaksi kertaa Meksikon syyskauden (Apertura) mestaruuden 2015 ja 2016 sekä kerran kevätkauden (Clausura) mestaruuden 2014.


title: Guido Pizarro

text: 10. heinäkuuta 2017 hän teki nelivuotisen sopimuksen Sevillan kanssa.


title: TV räjähtää!

text: TV räjähtää! on Finnlevyn vuonna 1981 julkaisema kokoelma-albumi. Albumista julkaistiin vinyyli- ja kasettipainokset.


title: TV räjähtää!

text: Albumin toisen painoksen Sleepy Sleepersin kappale ”Hevi tulee hevi tappaa” on korvattu Macin kappaleella ”Metropoliitta”, ja albumin kannen teksti ”Sleepy Sleepers” on peitetty tarralla, jossa lukee ”15 suomalaista rokkia”. Ensimmäinen painos vedettiin pois markkinoilta levy-yhtiö CBS:n vaatimuksesta, koska Finnlevyllä ei ollut Sleepy Sleepersin kappaleen julkaisuoikeuksia.


Hervannan seurakunta- ja vapaa-aikakeskus on arkkitehtien Raili ja Reima Pietilän suunnittelema rakennus, joka sijaitsee Tampereella Hervannan kaupunginosassa. Se koostuu kahdesta osasta: Hervannan vapaa-aikakeskuksesta sekä Hervannan kirkosta ja seurakuntatiloista. Molemmat puolet valmistuivat syksyllä 1979, jolloin Tampereen kaupunki vietti 200-vuotisjuhliaan.


title: Hervannan seurakunta- ja vapaa-aikakeskus

text: Vapaa-aikakeskuksessa on palloiluhalli, jossa voi järjestää urheilukilpailuja ja erilaisia tapahtumia. Katsomoon mahtuu lähes viisisataa ihmistä. Rakennuksessa on myös kaksi kuntosalia sekä muita liikuntasaleja. Lisäksi siellä on kokous- ja koulutustiloja sekä harrastustilat, jotka soveltuvat kutomiseen ja savitöiden tekemiseen.


text: Rakennus edustaa maanläheistä arkkitehtuuria. Punatiilisessä julkisivussa on kaartuvia muotoja, pyöristettyjä kulmia ja epäsäännöllisiä ikkunoita. Luonto on olennainen osa talon tunnelmaa, sillä sisältä avautuu näkymiä viereisen Ahvenisjärven pintaan, puiden latvoihin ja pilviin. Reima Pietilä on sanonut ikkunoiden kertovan siitä, että rakennus pyrkii olemaan osa Ahvenisjärven puistoa. Varsinkin seurakuntakeskuksen ulko- ja sisäpinnoilla on käytetty myös vihreää ja sinistä väriä.


text: Seurakunta- ja vapaa-aikakeskuksen läheisyydessä sijaitsee Pietilöiden suunnittelema liikekeskus (1979) ja toimintakeskus (1989). Nämä kolme rakennuskokonaisuutta muodostavat yhdessä niin sanotun Hervannan keskusakselin, jonka Museovirasto on nimennyt valtakunnallisesti merkittäväksi rakennetuksi kulttuuriympäristöksi.


title: Ammunnan Suomen-mestaruuskilpailut 1911

text: Ammunnan Suomen-mestaruudesta kilpailtiin viidennen kerran Jyväskylässä 28. toukokuuta 1911. Ensimmäisen kerran ratkaistiin Suomen mestaruus liikkuvaan tauluun 50 metrin matkalta, johon kilpailuun osallistui 19 ampujaa. lisäksi mestaruus ratkaistiin perinteiseltä 300 metrin matkalta ammutulla kilpailulla, jossa ammuttiin 20 lakausta pystystä, polvelta ja makuulta. Vuosien 1909 ja 1910 mestari Heikki Huttunen ei ollut puolustamassa mestaruuttaan. Turkulaista Suomen ampumataidon ystävät -seuraa edustanut Emil Nässling voitti mestaruuden kiinteään tauluun ammuttaessa, kilpailuun osallistui 18 ampujaa.


title: FA Community Shield 2017

text: FA Community Shield 2017 oli 95. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Chelsea ja FA Cupin 2016–2017 voittanut Arsenal.


title: Kuningas Lear (vuoden 1910 elokuva)

text: Kuningas Lear () on vuonna 1910 valmistunut italialainen mykkäelokuva. William Shakespearen samannimiseen näytelmään perustuvan lyhyen draaman on ohjannut Gerolamo Lo Savio.


title: Kuningas Lear (vuoden 1910 elokuva)

text: Vanha kuningas Lear jakaa valtakuntansa kahden tyttärensä, Gonerilin ja Reganin kesken. Kolmas tytär Cordelia jätetään perinnöttömäksi ja hän menee naimisiin Ranskan kuninkaan kanssa. Lear menee asumaan Gonerilin luokse, joka pian karkottaa hänen palatsistaan. Myös toinen tytär Regan kieltäytyy majoittamasta vanhusta. Tytärten julmuus saa Learin menettämään järkensä. Lopulta Cordelia pelastaa isänsä, mutta sisaret heittävät molemmat vankilaan. Goneril määrää Cordealian myrkytettäväksi ja hetkeksi järkiinsä tullut isä kuolee hänen jälkeensä.


title: Kuningas Lear (vuoden 1910 elokuva)

text:
Ranskalaisen Pathé Frèresin tytäryhtiön Film d’Arte Italianan tuottaman "Kuningas Learin" on ohjannut yhtiön johtajana toiminut Gerolamo Lo Savio. Pääosaa esittävä Ermete Novelli oli Italian suurin tragedianäyttelijä ja ensimmäisessä elokuvaroolissaan esiintynyt Giannina Chiantoni hänen vastanäyttelijänsä vuodesta 1902. Nuoresta Francesca Bertinistä tuli sittemmin Italian kuuluisin elokuvadiiva. Elokuva oli yksi ensimmäisistä "Kuningas Lear" -filmatisoinneista. Samana vuonna näytelmän sovitti elokuvaksi myös Milano Filmsillä työskennellyt Giuseppe De Liguoro.
"Kuningas Lear" on esimerkki aikansa lyhyistä ”taide-elokuvista”, joiden tarkoituksena oli lisätä elokuvan arvostusta taidemuotona. Ne olivat yleensä Shakespearen kaltaisten klassikkokirjailijoiden teosten sovituksia, joita esittivät kuuluisat teatterinäyttelijät. Ranskalaisista esikuvistaan poiketen italialaiset taide-elokuvat kuvattiin usein ulkoilmassa ja autenttisilla tapahtumapaikoilla. Taiteellista vaikutelmaa korosti sapluunan ja siveltimen avulla tehty väritys.


title: Kuningas Lear (vuoden 1910 elokuva)

text: Italialaisen aikalaiskriitikon mukaan "Kuningas Lear" oli ”täydellinen menestys”. Sen kuvaus oli ”ihmeellistä” ja Novellin näyttelijäntyöskentely ”yksinkertaisesti jumalaista”. Suomessa elokuvaa esitettiin alkuvuodesta 1911. "Tuulispään" mukaan kyseessä oli ”suurenmoinen ja jännittävä taiteellisesti väritetty kuvasarja”. Myöhemmän arvion mukaan ”vähäpätöinen” elokuva on juoneltaan sekava, lavastukseltaan mitäänsanomaton eikä Novellin melodramaattinen viittelöinti kykene välittämään suuria tunteita.


title: Kuningas Lear (vuoden 1910 elokuva)

text: "Kuningas Lear" on säilynyt Britannian elokuvainstituutissa. Se on nähtävissä instituutin YouTube-kanavalla.


title: Fiellun putous

text: Fiellun putous () on vesiputous Lapin maakunnassa Suomessa. Sitä ympäröi Utsjoen alueella sijaitseva Kevon luonnonpuisto. Kevojoen sivujoki laskee kanjoniin putouksena. Fiellun putouksen kokonaiskorkeus on noin 26 metriä.


title: The Windmills of Your Mind

text: The Windmills of Your Mind on Michel Legrandin säveltämä laulu vuoden 1968 elokuvaan "Thomas Crownin tapaus". Alkuperäiset englanninkieliset sanat sävelmään teki aviopari Alan ja Marilyn Bergman. Sävelmästä on tullut kansainvälinen menestys ja ”ikivihreä”, jonka ovat levyttäneet kymmenet artistit eri kielillä. Suomeksi sen on sanoittanut Juha Vainio nimellä ”Samanlainen onni”.


title: The Windmills of Your Mind

text: Sävelmän pari ensimmäistä fraasia perustuvat Mozartin teoksen "Sinfonia concertante viululle, alttoviululle ja orkesterille Es-duuri" (KV 364) toisen osan alkutahteihin.


title: The Windmills of Your Mind

text: Elokuvassa laulua kuullaan Noel Harrisonin laulamana alkutekstien taustalla sekä kohtauksessa, jossa päähenkilö Thomas Crown (Steve McQueen) lentää keltaisella purjekoneella. Harrison myös levytti kappaleen ensimmäisenä, ja levy nousi Britannian singletilaston kahdeksanneksi. Sävelmä palkittiin parhaan laulun Oscar-palkinnolla vuoden 1969 Oscar-gaalassa. Vuonna 2004 American Film Institute otti laulun mukaan sadan parhaan elokuvasävelmän listalleen.


title: The Windmills of Your Mind

text: "Thomas Crownin tapaukseen" tarvittavan musiikin säveltäjäksi pyydettiin alun perin Henry Mancinia, joka kieltäytyi mutta suositteli tehtävään ranskalaista Michel Legrandia. Purjelentokohtaukseen ohjaaja Norman Jewison halusi Legrandilta The Beatles -yhtyeen tuoretta hittiä ”Strawberry Fields Forever” muistuttavan alkuperäisteeman. Quincy Jones suositteli kappaleen tekoon yhteistyökumppaneiksi sanoittajapari Alan ja Marilyn Bergmania, joille Legrand esitteli puolen tusinaa mahdollista teemaa. Niistä Bergmanit pitivät parhaana Mozartin "Sinfonia concertanten" hitaasta osasta innoituksensa saanutta polveilevaa sävelmää, johon he sitten tekivät elokuvan päähenkilön mielentilaa kuvaavan, tajunnanvirtaa muistuttavan sanoituksen ”mielen tuulimyllyistä”.


title: The Windmills of Your Mind

text: Laulua tarjottiin Andy Williamsin esitettäväksi, mutta tämän kieltäydyttyä tehtävä annettiin brittinäyttelijä Rex Harrisonin pojalle Noel Harrisonille, joka teki uraa Yhdysvalloissa.


title: The Windmills of Your Mind

text: Dusty Springfield levytti ”The Windmills of Your Mindin” pian elokuvan ensi-illan jälkeen albumilleen "Dusty in Memphis", josta se irrotettiin singlejulkaisun ”I Don’t Want to Hear It Anymore” B-puoleksi. Kun sävelmä oli saanut Oscar-palkinnon, singleä alettiinkin markkinoida B-puolensa perusteella ja sitä levitettiin nopeasti Pohjois-Amerikan radioasemien soitettavaksi. Dusty Springfieldin versio nousi Yhdysvaltojen Hot 100 -listalla parhaimmillaan sijalle 31. "Billboard"-lehden Easy Listening -listalla kappale nousi kolmanneksi. Springfield sanoi myöhemmin, ettei erityisesti pitänyt laulun esittämisestä, koska ei löytänyt sen sanoituksesta itselleen kosketuspintaa.


title: The Windmills of Your Mind

text: Kun Noel Harrison oli elokuvanteossa Euroopassa, Oscar-gaalassa 1969 laulun esitti hänen sijastaan José Feliciano, joka otti kappaleen mukaan myös albumilleen "10 to 23" (1969). Felicianon tulkinnan singlejulkaisu nousi myyntitilastoihin ainakin Alankomaissa ja Turkissa.


title: The Windmills of Your Mind

text: Sting esitti kappaleesta lounge-sävyisen sovituksen "Thomas Crownin tapauksen" uusintaversiossa "Seikkailija Thomas Crown" (1999).


title: The Windmills of Your Mind

text: Englanniksi laulun ovat levyttäneet myös ainakin Petula Clark (1969), Ed Ames (1969), Ray Conniff Singers (1969), Johnny Mathis (1969), Mel Tormé (1969), Vanilla Fudge (1969), Jim Nabors (1970), Nina van Pallandt (1970), Jack Jones (1971), The King’s Singers (1972), Rita Reys (1972), Dinah Shore (1975), Vic Damone (1982), Elaine Paige (1984), Kiri Te Kanawa (1992), Nana Mouskouri (1993), Swing Out Sister (1996), Neil Diamond (1998), Toots Thielemans ja Johnny Mathis (1998), Abbey Lincoln (2000), Alison Moyet (2004), All Angels (2006), Jason Kouchak (2008), Sharleen Spiteri (2010) ja Barbra Streisand (2011). Ranskaksi (”Les moulins de mon cœur”, sanat Eddy Marnay) laulun ovat levyttäneet muiden muassa Frida Boccara (1969), Vicky Leandros (1969), Sylvie Vartan (1974), Caterina Valente (1975), Céline Dion (1985), Demis Roussos (1995), Jessye Norman (2000), Patricia Kaas (2002), Anne-Marie David (2004) ja Amaury Vassili (2010). Kappaleesta on tehty myös monia instrumentaaliversioita.


title: The Windmills of Your Mind

text: Suomenkieliset sanat lauluun on tehnyt Juha Vainio nimellä ”Samanlainen onni”. Suomeksi laulun ovat levyttäneet ainakin Jarkko ja Laura (1968), Katri Helena (1970), Kristian (1970), Tapio Heinonen (1971), Petri Salminen (1997), Anneli Sari (1999) ja Marita Taavitsainen (1999). Yleisradion kantanauhoille laulun tallensi 1970-luvun alussa englanniksi Pepe & Paradise; nauhoitus on mukana yhtyeen vuonna 2000 julkaistulla CD-kokoelma-albumilla "70’s Radio Hits".


title: Pyhäjärvi (järvi Pieksämäellä)

text: Pyhäjärvi on Etelä-Savossa Pieksämäellä sijaitseva järvi. Sen lähellä on Pyhäjärven kylä, jonka mäki kohoaa 50 metriä järven vedenpintaa korkeammalle kilometrin etäisyydellä järvestä.


title: Pyhäjärvi (järvi Pieksämäellä)

text: Järven pinta-ala on 1 100 hehtaaria eli 11 km². Se on 6,8 kilometriä pitkä ja 3,4 kilometriä leveä. Järvi on melko selväpiirteinen ja sen järvenselkä on suuri ja avoin. Järven pohjoisrannassa on kaksi 1,3 ja 1,5 kilometriä pitkää niemeä, jotka ovat Ahvenniemi ja Haukiniemi. Ne jakavat järven pohjoispään kolmeen lahteen. Itäinen Haukilahti muodostaa oman järvenosan yhdessä Haukiniemeä vastapäätä sijaitsevan Saunaniemen ja niiden välisen saariryhmän vuoksi. Järvenosan eteläosaa kututaan Lammusteenlahdeksi. Keskimmäinen on Ahvenlahti, jonka suuta vartioi pieni saariryhmä. Läntisin lahti on myös suurin, mutta sen pohjukassa sijaitsee lyhyt Kiviniemi, jonka eri puolilla ovat Sammakkolahti ja Pumppulahti. Pumppulahdella on vastarannalla Pirttilahti, sillä sitä suojaa järvenselältä pohjoiseen osoittava Pirttiniemi. Järven eteläosa on muuta järveä kapeampi. Se on 1,5 kilometriä leveä koko sen 3,5 kilometrin matkalta.


title: Pyhäjärvi (järvi Pieksämäellä)

text: Järvessä on laskettu olevan 46 saarta. Niiden yhteispinta-ala on 14 hehtaaria, mikä on noin 1,2 % järven kokonaispinta-alasta. Saarista Särkisaari, Mustasaari, Muikkusaari ja Varpastensaari ovat yli hehtaarin suuruisia, muut 41 saarta ovat yli aarin suuruisia ja yksi on alle aarin kokoinen. Yksikään saari ei ylitä neliökilometriä. Suurin osa isoista saarista sijaitsevat järven koillisosassa. Ne kuuluvat Saunaniemeä ja vastarannan niemiä, Ahvenniemeä ja Haukiniemeä, yhdistävään saariketjuun. Täällä olevia nimettyjä saaria ovat Muikkusaari, Honkasaari, Ruumissaari, Saunasaari, Mustasaari ja Kaidansaari. Näiden yhteydessä Haukilahdessa ovat vielä Juuvinsaari, Talassaari ja Pohjassaari. Järvenselällä sijaitsevat molemmat Selkäsaaret sekä Kumpunen. Järven eteläpää on matalaa ja kivistä aluetta. Siellä ovat Selkäluodot, Varpastensaari sekä joukko pikkusaaria.


title: Pyhäjärvi (järvi Pieksämäellä)

text: Järvi on luodattu ja siitä on julkaistu syvyyskartat. Sen tilavuus on 52 miljoonaa m³ eli 0,052 km³. Järven keskisyvyys on 4,6 metriä ja suurin syvyys on 17,0 metriä. Syvin kohta sijaitsee Haukiniemen- ja Saunaniemenkärjen puolivälissä ja Honkasaaresta 400 metriä itään. Siinä kohdassa on järvin laajin yli 10 metriä syvä syvänne. Kolme muuta yli 10 metristä syvännettä ovat 150 metriä Muikkusaaresta lounaaseen, Selkäsaarista 400 metriä itään, jossa on jopa 15,6 metriä syvää, ja vielä yksi Kumpusen ja läntisen Selkäsaaren puolivälissä.


title: Pyhäjärvi (järvi Pieksämäellä)

text: Järven rantaviivan pituus on 45 kilometriä, josta saarten rantaviivan yhteispituus on 9 kilometriä. Rannat ovat enimmäkseen metsämaata, jossa on muutama soistunut alue ja muutama peltoalue. Järvellä on ainoastaa haja-asutusta ja rannoille on rakennettu joitakin vapaa-ajan asuntoja. Niille johtaa tiet yhdystieltä 15249 tai Liukkoskylän kulmakunnan kautta kulkevalta tieltä. Jyväskylä–Pieksämäki-rautatie ohittaa järven sen pohjoispuolelta, missä sillä on Venetmäellä seisake.


title: Pyhäjärvi (järvi Pieksämäellä)

text: Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) järvi kuuluu. Järven vedenpinnan korkeus on 137,2 metriä mpy.


title: Pyhäjärvi (järvi Pieksämäellä)

text: Valuma-alue saa pääosan vedestänsä omalta valuma-alueeltaan, sillä se on Kyyveden alueen (14.93) latvavesiä. Sen laskujoki Rutakonjoki laskee Loukeen, Pyhäluoman, Pitkäsjärven ja Nykälänjoen reittiä Kyyveteen.


title: Pyhäjärvi (järvi Pieksämäellä)

text: Pyhäjärven alueella on 10 yli hehtaarin kokoista järveä tai lampea, sekä muutamia tekojärviäkin, jotka laskevat suoraan tai välillisesti järveen. Niistä huomattavimpia ovat Akkolampi (18 ha), joka laskee järven eteläosan länsirantaan, suuri tekojärvi edellisen pohjoispuolella (14 ha), joka laskee samalle rannalle, ja Hakolampi (13 ha), joka laskee Lammusteenlahteen.


title: Anders Bjork

text: Anderson Patrick Bjork (s. 5. elokuuta 1996 Mequon, Wisconsin, Yhdysvallat) on yhdysvaltalainen jääkiekkoilija, joka pelaa NHL-joukkue Boston Bruinsin organisaatiossa. Bjork on pelipaikaltaan vasen laitahyökkääjä, mutta hän osaa pelata myös keskellä. "The Hockey News" -sivuston mukaan Bjork on kokonaisvaltainen hyökkäyspään pelaaja, joka on hyvä sekä rakentamaan peliä että viimeistelemään. Hän on myös hyvä kahden suunnan hyökkääjä, jolla on työmoraalia ja luistelutaitoa. Bjorkin tulisi kuitenkin lisätä voimaa.


title: Anders Bjork

text: Bjork pelasi Chicago Missionin junioreissa, jonka jälkeen Green Bay Gamblers varasi hänet 240. pelaajana USHL:n varaustilaisuudessa 2012. Bjork ei kuitenkaan siirtynyt joukkueeseen kaudeksi 2012–2013, vaan Yhdysvaltain maajoukkueen kehitysohjelman mukaan, jolloin hän pelasi myös mm. USHL-liigaa. Kaudella 2013–2014 hän pelasi myös CCM/USA Hockey All-American Prospects Gamessa.


title: Anders Bjork

text: Boston Bruins varasi Bjorkin viidennellä kierroksella 146. pelaajana . Vuosina 2014–2017 hän kävi Notre Damen yliopistoa. "Sophomore -vuotenaan" 2014–2015 Bjork oli joukkueensa paras pistemies tehoilla 12+23=35 ja hän voitti Notre Damen sisäisen tehotilaston lukemalla +28. Bjork valittiin kauden päätteeksi Hockey Eastin toiseen tähdistökentälliseen. "Junior -vuotenaan" 2016–2017 hän nousi joukkueensa varakapteeniksi. Hän oli tehoilla 21+31=52 Notre Damen paras pistemies ja syöttäjä sekä jakoi joukkueen sisäisen maalipörssin voiton Andrew Oglevien kanssa. Bjork jakoi koko Hockey Eastin pistepörssin neljännen sijan Northeasternin Adam Gaudetten ja Lowellin Joseph Gamdardellan kanssa. Hänet valittiin kauden päätteeksi Hockey Eastin ensimmäiseen tähdistökentälliseen. Bjork oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin Will Butcherille.


title: Anders Bjork

text: Toukokuun 2017 lopulla Bjork teki kolmivuotisen tulokassopimuksen Boston Bruinsin kanssa. Hän otti syksyn harjoitusleirin päätteeksi paikan seuran NHL-kokoonpanosta. Bjork teki näin ollen NHL-debyyttinsä runkosarjan avauskierroksella 5. lokakuuta 2017 Nashville Predatorsia vastaan. Hän sai ottelussa jääaikaa 16.14 minuuttia. Bjork keräsi ottelussa myös yhden syöttöpisteen oltuaan kakkossyöttäjänä Jake DeBruskin tekemään maaliin. Hän keräsi ottelusta teholukeman +2. Bjork teki NHL-uransa avausmaalin kauden neljännellä kierroksella 14. lokakuuta 2017 ylivoimalla vieraissa Arizona Coyotesia vastaan.


title: Anders Bjork

text: Bjork edusti Yhdysvaltoja MM-kilpailuissa vuonna 2017. Hän pelasi myös alle 20-vuotiaiden MM-kilpailuissa vuonna 2016, jolloin Bjork voitti pronssia. Hän teki Ruotsia vastaan pelatussa pronssiottelussa kaksi maalia ja valittiin ottelun päätteeksi Yhdysvaltain ottelun parhaaksi pelaajaksi. Bjork pelasi myös alle 18-vuotiaiden MM-kilpailuissa vuonna 2014, jolloin hän voitti maailmanmestaruuden.


title: Anders Bjork

text: Bjork pelasi myös World U-17 Hockey Challengessa vuonna 2013, jolloin hän voitti pronssia.


title: Anders Bjork

text: Bjorkin pikkuveli Brady on kiinnitettynä Notre Damen yliopistoon. Myös veljesten isä Kirt Bjork kävi saman yliopiston, jonka jälkeen hän vietti kauden 1983–1984 pelaten Italiassa ja AHL:ssä. Anders Bjorkin serkku Erik Condra pelaa Tampa Bay Lightningin NHL-joukkueessa.


title: Nõva jõgi

text: Nõva jõgi on joki Nõvassa ja Noarootsissa Läänemaalla Viron pohjoisosissa, joka laskee Keibun lahteen Suomenlahdella.


title: Nõva jõgi

text: Joki virtaa metsä- ja suomaastossa kahden kunnan, Nõvan ja Noarootsin, alueella. Joki alkaa kaivetusta ojasta läheltä Leidisoon laitaa Varikun kylän eteläpuolelta. Musa raban kohdalla joen uoma muuttuu luontaisen oloiseksi pienine mutkineen. Uomaa on oikaistu parista kohdasta. Vaisi raban jälkeen alkaa viljelyalue. Alajuoksullaan joki virtaa Perakülän ja Nõvan rajalla ja laskee Rannakülassa Keibun lahteen, Suomenlahteen.


title: Nõva jõgi

text: Joki on lohen, purotaimenen, taimenen ja harjuksen luontaisen lisääntymisalue.


title: Mason Finley

text: Mason Finley (s. 7. lokakuuta 1990) on yhdysvaltalainen kiekonheittäjä. Aiemmin hän kilpaili myös kuulantyönnössä. Hän saavutti Lontoon MM-kilpailuissa 2017 kiekonheiton pronssia ennätyksellään 68,03 metriä.


title: Mason Finley

text: Finley voitti alle 20-vuotiaiden Pan-Amerikan-mestaruuden sekä kuulantyönnössä että kiekonheitossa 2009. Hän saavutti Shenzhenin universiadeissa 2011 pronssia kuulantyönnössä tuloksella 19,72. Rio de Janeiron olympialaisissa hän sijoittui kiekonheitossa 11:nneksi. Lontoon MM-kilpailuissa 2017 hän saavutti pronssia toisella kierroksella heittämällään ennätystuloksellaan 68,03.


title: Mason Finley

text: Finley on voittanut Yhdysvaltojen-mestaruuden kiekonheitossa 2016 ja 2017. Kuulaa hän on työntänyt parhaimmillaan hallissa 20,71 Lawrencessa tammikuussa 2011 ja ulkoradoilla 19,89 niin ikään Lawrencessa 20. huhtikuuta 2012.


title: Sakari Katajamäki

text: Sakari Katajamäki (s. 1974) on filosofian tohtori ja toimii Suomalaisen Kirjallisuuden Seuran "Edith – suomalaisen kirjallisuuden kriittiset editiot" -yksikön päällikkönä. Hän on ollut Aleksis Kiven Seuran puheenjohtaja vuodesta 2014 ja opettaa Sibelius-Akatemiassa sävellystä.


title: Sakari Katajamäki

text: Katajamäki on ollut muun muassa Bibliophilos-lehden päätoimittaja. Hänen Lauri Viitaa käsittelevä väitöskirjansa "Kukunor. Uni ja nonsensekirjallisuuden traditio Lauri Viidan runoelmassa" ilmestyi 2016 (ntamo).


title: Olafin jouluinen seikkailu

text: Olafin jouluinen seikkailu ("Olaf’s Frozen Adventure") on marraskuussa 2017 ensi-iltansa saanut lyhyt animaatioelokuva, joka on jatkoa Disneyn animaatioelokuvalle "Frozen – huurteinen seikkailu" (2013). Lyhytanimaation pääosassa on lumiukko Olaf, joka alkaa etsiä Annalle ja Elsalle sopivia jouluperinteitä.


title: Olafin jouluinen seikkailu

text: Lyhyen jouluspesiaalin pituus on 21 minuuttia ja se sisältää neljä uutta laulua. Se sai ensi-iltansa Yhdysvalloissa elokuvateattereissa 22. marraskuuta 2017 Pixarin "Coco"-animaation edessä. Lyhytanimaatio julkaistiin suomeksi iTunes-palvelussa 1. joulukuuta 2017 ja se esitettiin televisiossa Nelosella 9. joulukuuta 2017 ja uudestaan joulupäivänä 25. joulukuuta 2017.


title: Olafin jouluinen seikkailu

text: Jääkuningatar Elsan ja prinsessa Annan elämä on muuttunut sitten ensimmäisen elokuvan. Nykyisin he tulevat hyvin toimeen keskenään ja Arendellen linnan portit on aukaistu. Joulun lähestyessä sisarukset oivaltavat, että heillä ei ole yhteisiä jouluperinteitä. Lumiukko Olaf haluaa olla avuksi ja kiertelee Arendellen asukkaiden luona selvittämässä, mitä nämä tekevät jouluna.


title: Olafin jouluinen seikkailu

text: Jouluspesiaali sisältää neljä uutta laulua.


title: Aston Martin DB11

text: Aston Martin DB11 on ylellinen urheiluauto, jota brittiläinen Aston Martin on valmistanut vuodesta 2016. Se esiteltiin yleisölle Salon International de l’Auto et accessoiressa.


title: Noel Harrison

text: Noel Harrison (29. tammikuuta 1934 Lontoo – 19. lokakuuta 2013 Devon, Cornwall) oli englantilainen näyttelijä, laulaja ja olympiatason alppihiihtäjä. Musikaalinäyttämöillä pääuransa tehnyt Harrison muistetaan parhaiten vuoden 1968 elokuvasävelmän ”The Windmills of Your Mind” ensimmäisenä levyttäjänä, mutta 1960-luvulla hän myös näytteli muutamissa elokuvissa ja televisiosarjoissa. Nuoruudessaan 1950-luvulla Harrison oli mukana Ison-Britannian alppihiihtojoukkueessa muun muassa Oslon 1952 ja Cortina d’Ampezzon 1956 talviolympialaisissa. Hänen isänsä oli näyttelijä Rex Harrison.


title: Noel Harrison

text: Noel Harrison syntyi näyttelijä Rex Harrisonin ja tämän ensimmäisen vaimon Collette Thomasin pojaksi Lontoon Kensingtoniin. Sotavuosina Noel-poika oli hoidossa äidin vanhempien luona Cornwallissa. Kun vanhemmat erosivat, poika jäi äidille joka muutti Sveitsiin ja yritti laittaa 15-vuotiaan Noelin englantilaiseen Radley Collegen sisäoppilaitokseen, jonka poika jätti kuitenkin pian kesken. Hän innostui Sveitsissä alppihiihdosta ja eteni aina brittien olympiajoukkueisiin asti. Asepalveluksen jälkeen Noel Harrison elätti itseään kitaransa kanssa yökerhoissa ja ravintoloissa.


title: Noel Harrison

text: 1960-luvun alkupuolella Noel Harrison näytteli Euroopassa muun muassa elokuvissa "Meidän vihollisten kesken" (I due nemici, 1961), "Kuumat linjat" (Hot Enough for June, 1964) ja "Ansa agentille" (Where the Spies Are, 1965), kunnes muutti Yhdysvaltoihin. Sielläkin hän esiintyi yökerhoissa mutta sai myös ensimmäisen hittilevytyksensä Charles Aznavourin laululla ”A Young Girl”. Hän pääsi näyttelemään miespääosaa "Napoleon Solo" -televisiosarjan spinoffissa nimeltä "Girl from U.N.C.L.E.".


title: Noel Harrison

text:
Kansainväliseen kuuluisuuteen Noel Harrison nousi saatuaan Andy Williamsin kieltäydyttyä tehtäväkseen laulaa Michel Legrandin ja Alan ja Marilyn Bergmanin sanoittaman laulun ”The Windmills of Your Mind” elokuvassa
"Thomas Crownin tapaus" (1968). Tulkinta nousi brittien singlelistan kymmenen parhaan joukkoon ja voitti parhaan laulun Oscar-palkinnon. Edellisenä vuonna saman palkinnon oli voittanut hänen isänsä Rex Harrison laululla ”Talk to the Animals”.


title: Noel Harrison

text: Noel Harrison sai levytyssopimuksen Reprise Records -merkille, joka julkaisi vuosina 1967–1969 kolme hänen albumiaan: "Collage, Santa Monica Pier" ja "The Great Electric Experiment Is Over". Hänen tulkinnastaan Leonard Cohenin laulusta ”Suzanne” tuli pieni hitti.


title: Noel Harrison

text: Vuodesta 1972 Noel Harrison asui Kanadan Nova Scotian provinssissa, jossa hän teki teatteritöitä ja toimi televisio-ohjelmien isäntänä ja juontajana. 1980-luvun vaihteessa hän palasi Los Angelesiin, jossa hän musikaaliroolien, laulunteon ja näyttelemisen ohella käsikirjoitti muutamia pehmopornoelokuvia. Vuosituhannen vaihteessa Noel Harrison muutti takaisin kotimaahansa Englantiin, jossa hän jatkoi teatterityötä ja kuoli kotonaan Devonissa pian viimeiseksi jääneen näytäntönsä jälkeen.


title: Lagonda Taraf

text: Lagonda Taraf on neliovinen sedan, jota brittiläinen luksusautovalmistaja Aston Martin valmisti "Lagonda"-brändin alla. Yritys on omistanut merkin vuodesta 1947. Tarafia kootiin vuodesta 2015 vuoteen 2016. Mallivuodet olivat 2015-2017.


title: Lagonda Taraf

text: Lagonda Tarafia myytiin vain 120 kappaletta.


title: Secret Combination: The Album

text: Secret Combination: The Album on kreikkalaisen laulaja Kalomoírain neljäs studioalbumi. Se julkaistiin 30. kesäkuuta 2008 levymerkillä Heaven Music.


title: Pitäjänmäen VPK

text: Pitäjänmäen VPK on Helsingin läntisin sopimuspalokunta. VPK on suorittanut palo- ja pelastustoimintaa vuodesta 1908. Pitäjänmäen VPK on helsinkiläisistä sopimuspalokunnista neljänneksi vanhin. Nykyisin VPK toimii Helsingin Pelastuslaitoksen reservipalokuntana. VPK:n osoite on Viinentie 6.


title: Pitäjänmäen VPK

text: Pitäjänmäen VPK:lla on kolme osastoa: hälytysosasto, nuoriso-osasto ja naisosasto.


title: Haagan VPK

text: Haagan VPK ry on vuonna 1904 perustettu palokuntayhdistys, joka toimii Helsingin Haagassa. Haagan VPK:lla on sammutussopimus Helsingin kaupungin kanssa. VPK:n osoite on Kylänevankuja 5.


title: Haagan VPK

text: Haagan VPK:lla on viisi osastoa: hälytysosasto, nuoriso-osasto, varhaisnuoriso-osasto, turvallisuusosasto ja harrastusosasto.


title: Tatjana Pinto

text: Tatjana Lofamakanda Pinto (s. 2. heinäkuuta 1992 Münster, Westfalen, Saksa) on saksalainen pikajuoksija.


title: Tatjana Pinto

text: Pinton isä on portugalilainen ja äiti angolalainen.


title: Tatjana Pinto

text: Pinto voitti naisten pikaviestin EM-kultamitalin vuonna 2012. Hänen lisäkseen joukkueessa juoksivat Leena Günther, Anne Cibis ja Verena Sailer. Sama nelikko sijoittui vuoden 2012 kesäolympialaisissa viidenneksi. Amsterdamin 2016 ja Berliinin 2018 EM-kilpailuissa Pinto kuului Saksan pronssijoukkueeseen. Hän on sijoittunut pikaviestissä lisäksi neljänneksi MM-kilpailuissa 2013 ja 2017 sekä olympialaisissa 2016.


title: Tatjana Pinto

text: Pinto sijoittui 100 metrin juoksussa kuudenneksi Amsterdamin EM-kilpailuissa 2016. Hän selviytyi samalla matkalla välieriin MM-kilpailuissa 2013, olympialaisissa 2016 sekä EM-kilpailuissa 2014 ja 2018. Alkuerissä hän karsiutui olympialaisissa 2012 ja MM-kilpailuissa 2017. Sisäradoilla hän on karsiutunut 60 metrin juoksun välierissä MM-hallikilpailuissa 2016 ja 2018 sekä alkuerissä EM-hallikilpailuissa 2013.


title: Tatjana Pinto

text: Pinto saavutti alle 20-vuotiaiden MM-kilpailuissa 2010 hopeaa 4 × 100 metrin viestissä. Alle 20-vuotiaiden EM-kilpailuissa 2011 hän sai kultaa pikaviestissä ja pronssia 100 metrin juoksussa. Alle 23-vuotiaiden EM-kilpailuissa 2013 hän saavutti niin ikään kultaa 4 × 100 metrin viestissä ja pronssia 100 metrillä.


title: Abrahamin syli

text: Abrahamin syli eli Abrahamin helma on vertauskuvallinen sanonta. Sillä ilmaistaan Jumalaan uskoneen olevan turvassa patriarkka Abrahamin suojeluksessa () Raamatun mukaan. Yleensä syli yhdistyy ihmisten mielikuvissa äitiin, mutta myöhäisjuutalaisuudessa sen ohella tunnettiin "patriarkan syli" paratiisissa. Vertausta on käytetty myös maallisesta rikkaudesta ja jälkeläisten runsaasta määrästä, joilla Jumala oli Vanhassa testamentissa Aabrahamia siunannut.


title: Iso-Naakkima

text: Iso-Naakkima on Etelä-Savossa Pieksämäellä ja Mikkelissä sijaitseva järvi. Järven pohjoisosassa on todistettu olleen meteoriitin iskeymästä syntynyt kraatteri.


title: Iso-Naakkima

text: Järven pinta-ala on 1 100 hehtaaria eli 11 km². Se on 5,0 kilometriä pitkä ja 3,5 kilometriä leveä. Sen muoto on pyöreä ja sen järvenselkä on täysin avoin. Sen erottaa Pieni-Naakkimasta 100–550 metriä leveä ja 2,5 kilometriä pitkä Ketvelen kannas. Kannaksen ylittää 750 metriä pitkä Välijoki, joka on Pieni-Naakkiman laskupuro.


title: Iso-Naakkima

text: Järvessä on laskettu olevan 30 saarta. Niiden yhteispinta-ala on 30 hehtaaria, mikä on noin 2,6 % järven kokonaispinta-alasta. Saarista Salonsaari, Mähönsaari, Kimarinsaari ja Isosaari ovat yli hehtaarin suuruisia, 22 muuta saarta ovat yli aarin ja loput kolme ovat alle aarin kokoisia. Yksikään saari ei ylitä neliökilometriä. Saaret sijaitsevat rannan tuntumassa.


title: Iso-Naakkima

text: Järvi on luodattu ja siitä on julkaistu syvyyskartat. Sen tilavuus on 52 miljoonaa m³ eli 0,052 km³. Järven keskisyvyys on 4,7 metriä ja suurin syvyys on 16,7 metriä. Syvin kohta sijaitsee järvenselän keskellä.


title: Iso-Naakkima

text: Järven rantaviivan pituus on 32 kilometriä, josta saarten rantaviivan yhteispituus on 9 kilometriä. Rannat ovat metsämaata, josta kohtalaisen suuri osa on soistunutta ja ojitettua. Rasimaisenlammen kohdalla on peltoalue ja Etelälahdella toinen. Järven asutus on haja-asutusta, mutta Haapaniemessä ja Etelälahdella on useita taloja. Myös vapaa-ajan asutusta on jonkin verran. Niille johtaa tiet yhdystieltä 15269, 15271 ja Ketveleen kautta kulkevalta tieltä. Pieksämäen ja Mikkelin välinen osuus Savon radasta ohittaa järven kaakkoispään Multilahden 300 metrin etäisyydeltä. Mikkelin ja Pieksämäen välinen raja ylittää järven Etelälahdesta järven luoteispäähän niin, että Pieksämäelle kuuluu suurempi osa järveä.


title: Iso-Naakkima

text: Törmäyskraatteri sijaitsee järven luoteispäässä lähellä rantaa (koordinaatit viitteenä ). Sen halkaisija on ollut noin kolme kilometriä ja se syntyi noin 900–1200 miljoonaa vuotta sitten. Kraatterin alkuperäiset muodot ovat eroosion vaikutuksesta kuluneet tasaisiksi ja alueen kallioperä on viimeisen jääkauden päättymisen aikana jäänyt kasautuneiden maakerrosten alle.


title: Iso-Naakkima

text: Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) järvi kuuluu. Järven vedenpinnan korkeus on 111,2 metriä mpy.


title: Iso-Naakkima

text: Järvi saa pääosan vedestänsä omalta valuma-alueeltaan, koska se on Mäntyharjun reitin latvavesiä. Järven laskujoki on Sahinjoki eli toiselta nimeltään Maurunjoki. Se yhtyy Naarajokeen, joka laskee kahdeksan kilometrin päässä Niskajärveen.


title: Iso-Naakkima

text: Iso-Naakkiman valuma-alueella on 13 muuta yli hehtaarin kokoista järveä tai lampea, joista yhdeksän laskee suoraan tai välillisesti Iso-Naakkimaan. Niistä huomattavimpia ovat Pieni-Naakkima (331 ha), joka laskee Välijokea myöten, Säytjärvi (107 ha), joka laskee Pieni-Naakkiman kautta, Iso-Valkeinen (47 ha) ja Pieni-Valkeinen (9 ha), joiden yhteinen laskuoja laskee järven luoteisrantaan, ja lopuksi on Rasimaisenlampi (13 ha), joka laskee järven länsirantaan.


title: Ruotsin kruununperimyslaki

text: Ruotsin kruununperimyslaki on vanhin Ruotsin neljästä voimassa olevasta perustuslaista. Se hyväksyttiin vuoden 1810 valtiopäivillä Örebrossa ja saatettiin voimaan 26. syyskuuta samana vuonna. Laissa säädetään valtaistuimen kruununperimysjärjestys, eli se, kenestä saa tulla Ruotsin kuningas tai hallitseva kuningatar. Lain voimaantulon myötä oikeuden valtaistuimeen sai Bernadotten suku.


title: Ruotsin kruununperimyslaki

text: Kruununperimyslaki määräsi alkujaan, että kuninkaan arvon voivat periä Kaarle XIV Juhanan miespuolisten jälkeläisten miespuoliset lapset, eli perimysjärjestys oli agnaattinen primogenituuri, mutta vuodesta 1980 lähtien kaikki Kaarle XVI Kustaan jälkeläiset sukupuolesta riippumatta, eli järjestys on nykyään absoluuttinen primogenituuri.


title: Ruotsin kruununperimyslaki

text: Laki korvasi aiemman kruununperimysjärjestyksen ja otettiin käyttöön, kun Jean Baptiste Bernadotte (Kaarle XIV Juhana) valittiin Ruotsin kuninkaaksi. Siksi se lähti alun perin liikkelle hänestä. Vuonna 1980, kun kruununperimysoikeus laajennettiin koskemaan myös naispuolisia jälkeläisiä, laki kuitenkin muutettiin alkamaan silloisesta ja yhä vallassa olevasta Kaarle XVI Kustaasta. Näin estettiin sellaisia naispuolisia Kaarle XIV Juhanan jälkeläisiä vaatimasta kruunua, jotka muutoin olisivat voineet uuden säännön mukaan olla siihen oikeutettuja. Lakiin myös tehtiin erityinen siirtymäsääntö, jolla säilytettiin kuninkaan sedän, prinssi Bertilin perimysoikeus kruunuun (näin mahdollistettiin myös se, että Bertil voisi toimia sijaiskuninkaana Kustaa XVI Kustaan alaikäisille perijöille). Sääntö kumoutui, kun Bertil kuoli vuonna 1997.


title: Ruotsin kruununperimyslaki

text: Kruununperimyslaissa säädetään paitsi perimysjärjestys, myös määräykset kuningashuoneen jäsenten uskomusjärjestelmästä ja avioliitoista sekä kielto vieraan vallan hallitsijaksi ryhtymisestä ilman lupaa.


title: Ruotsin kruununperimyslaki

text: Kuningashuoneen jäsenen tulee tunnustaa Augsburgin tunnustuksen ja Uppsalan vuoden 1593 kirkkokokouksen mukaista evankelis-luterilaista uskoa, muutoin hän menettää kruununperimysoikeutensa. Tämä sääntö koskee sekä hallitsijaa että prinssejä ja prinsessoja. Sen sijaan avioliittosäädös ei sido monarkkia, vaan hän voi naida kenet haluaa. Prinsessa tai prinssi taas tarvitsee sekä hallitsijan että hallituksen hyväksynnän puolisolleen, jotta ei menettäisi kruununperimysoikeuttaan.


title: Ruotsin kruununperimyslaki

text: Kuningashuoneen jäsen ei ilman hallitsijan ja valtiopäivien lupaa saa ryhtyä vieraan valtion hallitsijaksi, riippumatta siitä tapahtuisiko näin perimyksen, avioliiton tai valinnan kautta. Muussa tapauksessa hän menettää oikeutensa kruununperimykseen.


title: Ruotsin kruununperimyslaki

text: Pääministeri Thorbjörn Fälldinin II hallitus esitti joulukuussa 1977 naisten kruununperimysoikeutta. Kommunistipuolue julkaisi vastaehdotuksen aloitteen hylkäämisesta, perinnöllisen monarkian lopettamisesta ja siirtymisestä tasavaltalaiseen valtiomuotoon, jossa valtiopäivien puhemies olisi Ruotsin valtionpäämies. Valtiopäivät päätti 20. huhtikuuta 1978 äänin 156-14 (135 poissa) kannattaa hallituksen esitystä.


title: Ruotsin kruununperimyslaki

text: Koska perustuslain muutokset vaativat kaksien valtiopäivien päätöksen, asiaa käsiteltiin jälleen vuoden 1979 vaalien jälkeen. Valtiopäivät päätti 7. marraskuuta 1979 äänin 165-21 (147 poissa) kannattaa ehdotusta naisten kruununperimysoikeudesta. Uusi perustuslaki astui voimaan 1. tammikuuta 1980


title: Ruotsin kruununperimyslaki

text: Tällä hetkellä Ruotsin kruununperimysjärjestys on seuraava:


title: Ruotsin kruununperimyslaki

text: 1. Kruununprinsessa Victoria


title: Ruotsin kruununperimyslaki

text: 2. Prinsessa Estelle


title: Ruotsin kruununperimyslaki

text: 3. Prinssi Oscar


title: Ruotsin kruununperimyslaki

text: 4. Prinssi Carl Philip


title: Ruotsin kruununperimyslaki

text: 5. Prinssi Alexander


title: Ruotsin kruununperimyslaki

text: 6. Prinssi Gabriel


title: Ruotsin kruununperimyslaki

text: 7. Prinsessa Madeleine


title: Ruotsin kruununperimyslaki

text: 8. Prinsessa Leonore


title: Ruotsin kruununperimyslaki

text: 9. Prinssi Nicolas


title: Ruotsin kruununperimyslaki

text: 10. Prinsessa Adrienne


title: ZIL-4112R

text: ZIL-4112R on sedan, jota venäläinen Zavod imeni Lihatševa valmisti vuodesta 2006 vuoteen 2012. Auto oli tarkoitettu vain Venäjän ylimmälle johdolle. Se ei kuitenkaan koskaan käyttänyt sitä.


title: Sem

text: Sem on kylä Tønsbergissä Vestfoldin läänissä Norjassa. Sem yhdistettiin Tønsbergin kuntaan 1. tammikuuta 1988. Kylä sijaitsee viisi kilometriä länteen Tønsbergin kaupungista.


title: Aare (nimi)

text: Aare on miehen etunimi, joka on käytössä ainakin Suomessa ja Virossa. Suomessa nimi on vuoteen 2017 mennessä annettu yli 400 miehelle.


title: Jordan Greenway

text: Jordan Greenway (s. 16. helmikuuta 1997 Canton, New York, Yhdysvallat) on yhdysvaltalainen jääkiekkoilija, joka pelaa NHL-joukkue Minnesota Wildin organisaatiossa. Hän toimii joukkueen varakapteenina. Greenwat on pelipaikaltaan vasen laitahyökkääjä.


title: Jordan Greenway

text: Isokokoinen Greenway on pelityyliltään voimahyökkääjä. Hänet varanneen NHL-seura Minnesota Wildin pelaajien kehittämisen johtajan Brad Bombardirin mukaan Greenwayn suurimpiin vahvuuksiin kuuluu kiekon saaminen maalille sekä maalinedustapelaaminen. "The Hockey News" -sivuston mukaan hänellä on myös suhteellisen hyviä pelintekijän ominaisuuksia. Greenwayn tulisi kuitenkin lisätä aggressiivisuutta ja kehittää kokonaisvaltaista pelaamistaan.


title: Jordan Greenway

text: Greenway kävi high schoolin Shattuck St. Mary'sissa. Hän oli kaudella 2011–2012 joukkueensa paras pistemies, maalintekijä ja syöttäjä sekä Bantam-sarjassa tehoilla 52+74=126 että HPBHL-sarjassa tehoilla 11+17=28. Kaudella 2012–2013 Greenway oli Midget-sarjassa St. Mary'sin paras syöttäjä ja jakoi sisäisen pistepörssin voiton Kevin Dineenin kanssa tehoilla 23+39=62. Plymouth Whalers varasi hänet 16. pelaajana OHL:n varaustilaisuudessa 2013. Greenway ei kuitenkaan koskaan siirtynyt joukkueeseen, vaan hän liittyi kaudeksi 2013–2014 Yhdysvaltain maajoukkueen kehitysohjelman mukaan. Greenway pelasi siellä kahdella kaudella mm. USHL-junioriliigaa. Kaudella 2014–2015 hän pelasi myös CCM/USA Hockey All-American Prospects Gamessa.


title: Jordan Greenway

text: Minnesota Wild varasi Greenwayn toisella kierroksella 50. pelaajana . Kaudeksi 2015–2016 hän siirtyi Bostonin yliopistojoukkueeseen. "Junior -vuotenaan" 2017–2018 hän nousi joukkueen varakapteeniksi. Greenway oli tehoilla 13+22=35 BU:n paras syöttäjä ja jakoi sisäisen pistepörssin voiton Bobo Carpenterin kanssa. Hän voitti Hockey Eastin mestaruuden, valittiin sarjan kolmanteen tähdistökentälliseen ja finaaleiden tähdistökentälliseen.


title: Jordan Greenway

text: Kolmannen yliopistokautensa päätteeksi, maaliskuussa 2018 Greenway teki kolmivuotisen tulokassopimuksen Minnesota Wildin kanssa. Hän siirtyi heti seuran NHL-joukkueen vahvuuteen. Greenway teki NHL-debyyttinsä runkosarjan kuudenneksi viimeisellä kierroksella 27. maaliskuuta 2018 vieraissa Nashville Predatorsia vastaan. Hän sai ottelussa jääaikaa 10.01 minuuttia.


title: Jordan Greenway

text: Greenway edusti Yhdysvaltoja Pyeongchangiin olympiakisoissa 2018 sekä MM-kilpailuissa vuonna 2017. Hän pelasi myös alle 20-vuotiaiden MM-kilpailuissa vuonna 2017, jolloin Greenway voitti maailmanmestaruuden. Valmennus valitsi hänet Yhdysvaltain turnauksen yhdeksi kolmesta parhaasta pelaajasta. Greenway valittiin myös Latviaa vastaan pelatun avausottelun päätteeksi joukkueensa ottelun parhaaksi pelaajaksi.


title: Jordan Greenway

text: Greenway pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. Greenway pelasi myös World U-17 Hockey Challengessa vuonna 2014, jolloin hän voitti kultaa.


title: Jordan Greenway

text: Greenwayn pikkuveli James pelaa puolustajana Wisconsinin yliopistojoukkueessa. Hänellä on Toronto Maple Leafsin NHL-varaus vuodelta 2016.


title: Esther & Abi Ofarim

text: Esther & Abi Ofarim oli israelilainen 1960-luvulla toiminut folktyylinen lauluduo. Heidän tunnetun hittinsä oli ”Cinderella Rockefella”, jonka suomenkielisen version kirjoitti Juha Vainio ja levyttivät Jarkko ja Laura nimellä ”Rakkahin Rokkefeller”.


title: Esther & Abi Ofarim

text: Yhtyeen jäsenet olivat aviopari Esther Ofarim ja hänen miehensä Abi Ofarim (alkujaan Abraham Reichstadt). Esther Ofarim oli noussut julkisuuteen edustettuaan Sveitsiä ja tultuaan toiseksi Eurovision laulukilpailussa 1963 kappaleella ”T’en va pas”.


title: Esther & Abi Ofarim

text: Esther & Abi Ofarim oli erityisen suosittu Saksassa, jossa heidän ensimmäinen hittinsä oli vuoden 1966 ”Noch einen Tanz”. Sen englanninkielinen versio nousi heidän esittämänään myös brittilistalle nimellä ”One More Dance”. Saksassa menestyi vieläkin paremmin heidän singlensä ”Morning of My Life” (1967), joka oli Bee Gees -yhtyeen tuotantoa. Seuraavan vuoden ”Cinderella Rockefella” nousi listaykköseksi useassa maassa, muun muassa Britanniassa.


title: Esther & Abi Ofarim

text: Pariskunta erosi vuonna 1970, mutta Esther Ofarim on jatkanut menestyksekästä soolouraansa vuosituhannen vaihteen yli. Abi Ofarim kärsi läpi 1970-luvun päihdeongelmista mutta jatkoi uraansa musiikkituottajana Saksan Münchenissä.


title: Aku Ankka ja punainen postimerkki

text: Aku Ankka ja punainen postimerkki (engl. "The Gilded Man") on Carl Barksin käsikirjoittama ja piirtämä sarjakuvatarina vuodelta 1952. Se julkaistiin alun perin "Donald Duck" -lehden numerossa 422. Suomessa tarina julkaistiin ensimmäistä kertaa kirjassa "Minä Aku Ankka" vuonna 1972. Se on julkaistu myös "Aku Ankka" -lehden numeroissa 40-42/1973.


title: Aku Ankka ja punainen postimerkki

text: Aku Ankka sekä Tupu, Hupu ja Lupu matkustavat Brittiläiseen Guyanaan etsimään kilpaa Hannu Hanhen kanssa magentanpunaista vuoden 1856 postimerkkiä, joka on harvinaisuutensa vuoksi erittäin arvokas. Matkallaan he kohtaavat alkuperäisasukkaiden palvoman kullatun miehen nimeltä El Dorado.


title: Roden

text: Roden tai Rodén on sukunimi, joka on muun muassa seuraavilla henkilöillä:


title: Wickman

text: Wickman on sukunimi, joka on muun muassa seuraavilla henkilöillä:


title: Robeilys Peinado

text: Robeilys Peinado (s. 26. marraskuuta 1997) on venezuelalainen seiväshyppääjä.


title: Robeilys Peinado

text: Peinado voitti kultaa Donetskin alle 18-vuotiaiden MM-kilpailuissa 2013 tuloksella 425 cm. Hän sai hopeaa nuorten olympialaisissa 2014 tuloksella 410. Bydgoszczin alle 20-vuotiaiden MM-kilpailuissa 2016 hän saavutti hopeaa tuloksella 440 cm. Lontoon MM-kilpailuissa 2017 Pernado saavutti pronssia ylitettyään 465 cm.


title: Robeilys Peinado

text: Peinado on voittanut Etelä-Amerikan-metaruuden 2015 ja 2017. Hän hyppäsi Etelä-Amerikan ennätyksen 465 Tukholmassa 18. kesäkuuta 2017. Hallissa hän on hypännyt Venezuelan halliennätyksen ja Etelä-Amerikan nuorten ennätyksen 452 Clermont-Ferrandissa helmikuussa 2016.


title: Kampasauramot

text: Kampasauramot ("Chamaemelum") on asterikasvien (Asteraceae) heimoon kuuluva kasvisuku. Sukuun luetaan nykyisin kuuluvaksi neljä lajia, joiden lisäksi sukuun on aikojen kuluessa kuvattu useita muitakin lajeja, mutta niiden taksonominen status on kuitenkin toistaiseksi epäselvä.


title: Daniel Brickley

text: Daniel Brickley (s. 30. maaliskuuta 1995 Sandy, Utah, Yhdysvallat) on yhdysvaltalainen jääkiekkopuolustaja, joka pelaa Minnesotan osavaltionyliopistojoukkueessa Mankatossa.


title: Daniel Brickley

text: Brickley pelasi kaudella 2012–2013 Utah Regulatorsin junioreissa. Kaudeksi 2013–2014 hän siirtyi Kanadaan CCHL-junioriliigan Hawkesbury Hawksiin. Brickley oli joukkueen tehokkain puolustaja tehoilla 5+27=32, joilla hän jakoi liigan puolustajien pistepörssin yhdeksännen sijan Ottawa Jr. Senatorsin Rob Michelin kanssa. Topeka RoadRunners varasi Brickleyn 22. pelaajana NAHL:n varaustilaisuudessa 2014. Hän siirtyi joukkueeseen kaudeksi 2014–2015. Brickley oli RoadRunnersin tehokkain puolustaja tehoilla 12+25=37, joilla hän jakoi sijoittui liigan puolustajien pistepörssissä kuudenneksi. Pudotuspeleissä Brickley oli joukkueen paras syöttäjä Cameron Strongin kanssa viidellä syöttöpisteellään. Hänet valittiin kauden päätteeksi NAHL:n eteläisen divisioonan tähdistökentälliseen.


title: Daniel Brickley

text: Dubuque Fighting Saints varasi Brickleyn 159. pelaajana USHL:n varaustilaisuudessa 2015. Hän siirtyi kaudeksi 2015–2016 kuitenkin suoraan Brickleyn aiemmin kiinnittäneen Minnesotan osavaltionyliopiston joukkueeseen Mankatossa. Hänet valittiin "Freshman -vuotensa" päätteeksi WCHA:n tulokkaiden tähdistökentälliseen. Kesällä 2016 Brickley osallistui NHL-joukkue Buffalo Sabresin kehitysleirille. "Sophomore -vuotenaan" 2016–2017 hän oli tehoilla 8+23=31 Mankaton paras syöttäjä, tehokkain puolustaja ja Brickley jakoi joukkueen sisäisen pistepörssin toisen sijan C. J. Franklinin kanssa edellään vain Marc Michaelis. Hänet valittiin kauden päätteeksi WCHA:n parhaaksi puolustavaksi pelaajaksi ja ensimmäiseen tähdistökentälliseen.


title: Daniel Brickley

text: Brickley edusti Yhdysvaltoja MM-kilpailuissa vuonna 2017.


title: Daniel Brickley

text: Brickleyn sedät Andy ja Quintin ovat entisiä jääkiekkoilijoita. Andy pelasi omalla urallaan pudotuspelit mukaan lukien yli 400 NHL-ottelua. Quintinilla oli Los Angeles Kingsin NHL-varaus vuodelta , mutta hänen ammattilaisuransa jäi lopulta vain neljän AHL-ottelun mittaiseksi. Danielin serkku Connor Brickley pelaa hyökkääjänä NHL-joukkue Florida Panthersin organisaatiossa.


title: L’amorino

text: L’amorino (”Amoriini”) on vuonna 1910 valmistunut italialainen mykkäelokuva. Mario Caserinin ohjaaman lyhytelokuvan pääosia esittävät Enna Saredo ja Amleto Novelli.


title: L’amorino

text: Vanhassa palatsissa asuva tyttö saa lahjaksi rakkautta tuovan amoriinipatsaan. Kun paikalle ilmestyy ruma ja vastenmielinen sulhanen, hän heittää sen vihoissaan alas parvekkeelta. Patsas osuu ohikulkevaan upseeriin, joka kutsutaan palatsiin saamaan hoitoa kunnes vamma on parantunut. Tytön ja komean upseerin välille syntyy rakkaussuhde, joka johtaa avioliittoon.


title: L’amorino

text: Roomalaisen Cinesin tuottama "L’amorino" esittää toisen puolen historiallisista elokuvistaan ja melodraamoistaan tunnetusta Mario Caserinista. Se on harmiton pikku komedia, joka etenee kepeästi laukaten viehättävässä palatsiympäristössä. Elokuva on säilynyt Alankomaiden elokuvamuseossa.


title: Roope-setä kääpiöintiaanien maassa

text: Roope-setä kääpiöintiaanien maassa tai Roope-setä ja kääpiöintiaanit (engl. "Land of the Pygmy Indians") on Carl Barksin käsikirjoittama ja piirtämä sarjakuvatarina vuodelta 1956. Se julkaistiin alun perin "Uncle Scrooge" -lehden numerossa 18 vuonna 1957. Suomessa tarina julkaistiin ensimmäistä kertaa jatkokertomuksena "Aku Ankka" -lehden numeroissa 52/1962 ja 1-2/1963.


title: Roope-setä kääpiöintiaanien maassa

text: Don Rosa teki vuonna 1991 Barksin tarinalle jatko-osan nimeltä "Windigojen mailla" (engl. "War Of The Wendigo"). The Walt Disney Company kielsi aikoinaan sekä Barksin että Rosan tarinoiden julkaisun, koska tarinoiden tapaa kuvata intiaaneja pidettiin poliittisesti epäkorrektina.


title: Roope-setä kääpiöintiaanien maassa

text: Roope Ankka kyllästyy Ankkalinnan saasteisiin ja ostaa Kanadasta Yläjärven pohjoispuolella sijaitsevan maa-alueen, joka hän kuvittelee olevan asumatonta metsää. Matkustettuaan alueelle yhdessä Aku Ankan sekä Tupun, Hupun ja Lupun kanssa Roope huomaa metsän olevan peeweega-heimoon kuuluvien pienikokoisten intiaanien asuttama. Peeweegat pitävät ankkoja uhkana elämäntavalleen ja vangitsevat heidät. Päästäkseen vapaaksi Akun on pyydystettävä järvessä elävä valtava petokala.


title: Roope-setä kääpiöintiaanien maassa

text: Peeweega-intiaanit puhuvat samankaltaista runollista kieltä kuin Henry Wadsworth Longfellow'n runossa "The Song of Hiawatha" käytetään.


title: Roope-setä kääpiöintiaanien maassa

text: Barks kertoi tehneensä intiaaneista kääpiöitä siksi, että pienikokoiset ankat eivät olisi olleet uskottava uhka normaalinkokoisille ihmisille.


title: Tienari

text: Tienari on sukunimi, joka on muun muassa seuraavilla suomalaisilla henkilöillä:


title: Karnaubavaha

text: Karnaubavaha on karnaubapalmun lehdistä tuotettua luontaista vahaa. Vahaa käytetään yleisesti elintarvikkeiden valmistukseen ja hedelmien pintakäsittelyyn. Puhtaassa muodossaan kellertävä vaha on kovaa ja haurasta ja esiintyy yleensä lastuina.


title: Karnaubavaha

text: Karnaubavahaa tuottaa brasilialainen karnaubapalmu ("Copernicia cerifera") lehtiensä suojaksi. Vaha koostuu suuresta joukosta orgaanisia yhdisteitä, joista pääosa on estereitä.


title: Karnaubavaha

text: Karnaubavahan väri vaihtelee haalean keltaisesta vaalean ruskeaan. Kiinteässä muodossa vaha on kovaa ja haurasta. Sen happoluku on 2-7, esteriluku 71-93 ja saippuoitumisluku 78-95. Karnaubavaha ei liukene veteen. Se liukenee kuitenkin eettereihin ja osittaisesti kuumaan etanoliin.


title: Karnaubavaha

text: Karnaubavahaa käytetään monenlaisten makeisten, suolaisten välipalatuotteiden ja ravintolisäkapseleiden pinnoitukseen sekä hedelmien pintakäsittelyyn. Lisäksi vahaa käytetään raaka-aineena kosmetiikassa ja monenlaisissa pakkauksissa, pinnoitteissa ja musteissa. Elintarvikkeen lisäaineena karnaubavahan E-koodi on E903.


title: Koreakärsämö

text: Koreakärsämö ("Achillea ptarmica" f. "multiplex") on ojakärsämön ("Achillea ptarmica") kerrannaiskukkainen muoto, jota käytetään koristekasvina. Koreakärsämö kasvaa reilut puoli metriä korkeaksi ja sen lehdet ovat vihreät ja suikeat, kuten ojakärsämölläkin. Koreakärsämö kukkii keski–loppukesällä valkoisin kukin. Koreakärsämöstä on jalostettu useita erilaisia lajikkeita.


title: Rauste

text: Rauste on sukunimi, joka on muun muassa seuraavilla suomalaisilla henkilöillä:


title: Mohell

text: Mohell on sukunimi, joka on muun muassa seuraavilla suomalaisilla henkilöillä:


title: Cal Petersen

text: Calvin Louis Petersen (s. 19. lokakuuta 1994 Waterloo, Iowa, Yhdysvallat) on yhdysvaltalainen jääkiekkomaalivahti, joka pelaa NHL-joukkue Los Angeles Kingsin organisaatiossa. Hän aloittanee kauden 2017–2018 AHL-joukkue Ontario Reignissa. Petersenin hanskakäsi on oikea.


title: Cal Petersen

text: Petersen pelasi Chicago Young Americansin junioreissa, kunnes hänen kotikaupunkinsa joukkue Waterloo Black Hawks varasi Petersenin 185. pelaajana USHL:n varaustilaisuudessa 2011. Hän aloitti kauden 2011–2012 vielä Young Americansissa, mutta Petersen siirtyi kesken kauden ensin NAHL-joukkue Topeka RoadRunnersiin ja sieltä kahden ottelun jälkeen hänet varanneen Waterloo Black Hawksin USHL-joukkueeseen. Varsinaisella USHL:n tulokaskaudellaan 2012–2013 Petersen jakoi varsin tasaisesti joukkueen torjuntavastuun Eamon McAdamin kanssa. Hän pelasi kauden aikana myös USHL Top Prospects Gamessa. Petersen valittiin kauden päätteeksi liigan tulokkaiden tähdistökentälliseen. Hän edusti Black Hawksia kauden aikana myös Junior Club World Cupissa, joka päättyi hopeaan.


title: Cal Petersen

text: Buffalo Sabres varasi Petersenin viidennellä kierroksella 129. pelaajana . Kaudella 2013–2014 hän nousi Black Hawksin selkeäksi ykkösmaalivahdiksi. Petersen pelasi kauden aikana myös USHL:n tähdistöottelussa. Hän eteni joukkueensa kanssa aina Clark Cup -finaaleihin saakka, mutta mestaruuden vei kuitenkin Indiana Ice otteluvoitoin 3–2. Petersen valittiin kauden päätteeksi liigan toiseen tähdistökentälliseen. Vuosina 2014–2017 hän kävi Notre Damen yliopistoa. Petersen otti joukkueen selkeän ykkösmaalivahdin paikan jo "Freshman -vuotenaan" 2014–2015, jolloin hän torjui 33 ottelussa neljä nollapeliä. Petersen valittiin kauden päätteeksi Hockey Eastin tulokkaiden tähdistökentälliseen. "Junior -vuotenaan" 2016–2017 hän sai harvinaisen kunnian olla pelipaikastaan huolimatta Notre Damen kapteeni, mikä oli ensimmäinen kerta yliopiston historiassa. Petersen torjui kuusi nollapeliä, joilla hän jakoi koko NCAA:n kärkisijan. Hänet valittiin kauden päätteeksi Hockey Eastin ensimmäiseen tähdistökentälliseen.


title: Cal Petersen

text: Petersen ei tehnyt missään vaiheessa tulokassopimusta hänet varanneen Buffalo Sabresin kanssa, vaan heti vapaaksi agentiksi tultuaan hän teki heinäkuussa 2017 kaksivuotisen tulokassopimuksen Los Angeles Kingsin kanssa.


title: Cal Petersen

text: Petersen edusti Yhdysvaltoja MM-kilpailuissa vuonna 2017. Hän kuitenkin toimi joukkueen kolmosmaalivahtina, eikä pukenut yhteenkään otteluun. Petersen pelasi myös alle 18-vuotiaiden Ivan Hlinkan muistoturnauksessa vuonna 2011, mutta hän toimi lähes koko turnauksen ajan kakkosmaalivahtina Jon Gilliesille ja pelasi vain yhdessä ottelussa. Petersen pelasi myös alle 19-vuotiaiden World Junior A Challengessa vuonna 2013, jolloin hän kantoi Yhdysvaltain pääasiallisen torjuntavastuun ja voitti kultaa.


title: Heidet

text: Heidet ("Viburnum") on tesmayrttikasvien (Adoxaceae) heimoon kuuluva kasvisuku. Aiemmin heidet kuuluivat kuusamakasvien (Caprifoliaceae) heimoon, kunnes tesmayrttikasvit erotettiin kuusamakasveista omaksi kasviheimokseen. Heisien sukuun kuuluu ainakin 160 lajia, joiden lisäksi sukuun on kuvattu lähes 200 muutakin lajia, mutta näiden lajien taksonominen asema on toistaiseksi epäselvä.


title: Heidet

text: Heidet ovat keskikokoisia, kausivihantia pensaita, joiden oksat ovat kaljuja tai huopakarvaisia. Heisien lehdet ovat vastakkaisessa lehtiasennossa ja lehdet ovat yksinkertaisia lehtiä tai muodoltaan kolmie kertaa sormilehdykkäisiä. Lehdissä ei ole korvakkeita. Heisien kukinto on monikukkainen kukkarypäs, jonka ylimmät kukat ovat toisinaan neuvottomia. Muuten kukat ovat viisilukuisia ja kaksineuvoisia. Emit ovat kolmiluottisia ja sikiäin on kehänalainen. Heisien hedelmä on yksisiemeninen, punainen tai musta luumarja.


title: Heidet

text: Heisien ("Viburnum") suvusta Suomessa on tavattu muutamia lajeja. Koiranheisi ("Viburnum opulus") on yleinen Etelä-Suomessa luonnonvaraisena kasvava lehtopensas.


title: Heidet

text: Joitakin heisilajeja, -lajikkeita ja -risteymiä käytetään myös koristekasveina. Näitä ovat esimerkiksi koiranheidestä jalostetut kääpiökoiranheisi ja lumipalloheisi, joista kummastakin on myynnissä useita eri lajikkeita, sekä risteymäperäiset puistoheisi ("Viburnum" × "carlcephalum") ja uurreheisi ("Viburnum" × "rhytidophylloides").


title: Pöykkö

text: Pöykkö on suomalainen sukunimi, joka on muun muassa seuraavilla henkilöillä:


title: Kaarna (sukunimi)

text: Kaarna on sukunimi, joka on muun muassa seuraavilla suomalaisilla henkilöillä:


title: Tiwai

text: Tiwai-saari (mendeä, tarkoittaa "isoa saarta") on luonnonsuojelualue sekä turistikohde Sierra Leonessa. Tiwai on 12 neliökilometrin kokoinen ja sijaitsee Moajoella Sierra Leonen Eteläisessä maakunnassa. Saari on myös yksi Sierra Leonen sisämaan suurimmista saarista.


title: Volotinen

text: Volotinen on sukunimi, joka on muun muassa seuraavilla suomalaisilla henkilöillä:


title: Aarniokoski

text: Aarniokoski on suomalainen sukunimi, joka on muun muassa seuraavilla henkilöillä:


title: Marco Rigamonti

text: Marco Rigamonti on italialainen Suzukin MotoGP-tallin insinööri, joka on toiminut vuodesta 2013 lähtien Andrea Iannonen ratainsinöörinä.


title: Marco Rigamonti

text: Rigamonti aloitti työskentelemään moottoriurheilun parissa analyysi-insinöörinä Ducatilla 2004. Hän kehitti tallille muun muassa luistonestoa, moottorin voimantuoton järjestelmää ja moottorijarrutusta. Lisäksi Rigamonti oli vastuussa testien aikatauluista tehtaalla ja radalla. Hän oli roolissa aina joulukuuhun 2007 saakka, kunnes siirtyi tammikuussa 2008 Max Biaggin ratainsinööriksi Superbikeen Sterilgarda Go Eleven -talliin. Rigamonti toimi samalla Ducatin asiakastallin Sterilgarda Go Elevenin teknisenä koordinaattorina.


title: Marco Rigamonti

text: Välivuoden jälkeen Rigamonti siirtyi MotoGP:hen Aleix Espargaròn ratainsinööriksi Ducatin sateliittitalliin Pramac Racingille. Kauden päätyttyä Espargarò siirtyi pois tallista ja Rigamonti siirtyi Randy de Punietin ratainsinööriksi kaudeksi 2011. De Punietin siirryttyä pois tallista hänet nimitettiin Hector Barberàn ratainsinööriksi. Samalla kaudella hän oli vastuussa myös teknisestä koordinoinnista Pramacilla. Barberàn siirryttyä pois Pramacilta Rigamonti siirtyi Andrea Iannonen ratainsinööriksi. Kaksikko työskenteli aluksi Pramacilla kaksi kautta, jonka jälkeen Iannonen siirryttyä Ducatin tehdastalliin Rigamonti siirtyi hänen mukanaan. Ducatilla Rigamonti työskenteli kaudet 2015 ja 2016. Kauden jälkeen hän siirtyi Suzukille, kun Iannone allekirjoitti uuden tallin kanssa kaksivuotisen sopimuksen.


title: Samppa

text: Samppa on suomalainen miehen etunimi. Se on annettu vuoteen 2017 mennessä 501 henkilölle, joista kaikki ovat miehiä.


title: Knuuti

text: Knuuti on suomalainen sukunimi, joka on muun muassa seuraavilla henkilöillä:


title: Venho (sukunimi)

text: Venho on suomalainen sukunimi, joka on muun muassa seuraavilla henkilöillä:


title: Riihinen

text: Riihinen on suomalainen sukunimi, joka on muun muassa seuraavilla henkilöillä:


title: Hietalemmikki

text: Hietalemmikki ("Myosotis stricta") on pienikokoinen, yksivuotinen lemmikkikasvilaji. Se muistuttaa paljolti sukulaislajejaan mäkilemmikkiä ("Myosotis ramosissima") sekä kirjolemmikkiä ("Myosotis discolor").


title: Hietalemmikki

text: Hietalemmikki kasvaa noin 10 cm korkeaksi, ja sen lehdet ovat pienet sekä keskisuonen alapinnalta koukkukarvaiset. Muilla pienikukkaisilla lemmikeillä ei ole vastaavanlaisia, koukkukärkisiä karvoja keskisuonen kohdalla. Hietalemmikin kukinto koostuu monista pienistä ja sinisistä kukista, jotka sijaitsevat varren päässä melko tiiviinä rykelmänä. Yksittäinen kukka on vain noin yhden millimetrin levyinen. Hietalemmikki kukkii keväällä, huhti–toukokuussa. Hietalemmikin hedelmä on noin yhden millimetrin pituinen lohkohedelmä.


title: Hietalemmikki

text: Hietalemmikki kasvaa kuivilla ja hiekkaisilla paikoilla, kuten pelloilla, mäenrinteillä ja kallioilla. Suomessa hietalemmikki on melko yleinen Ahvenanmaalla. Sen lisäksi sitä esiintyy jonkin verran myös lounaisrannikolla sekä hieman myös aivan itärajan tuntumassa Etelä-Karjalassa.


title: Sisu (tietokone)

text: Sisu on CSC:n supertietokone, joka perustuu Crayn XC40:een.


title: Sisu (tietokone)

text: Tietokoneessa on 1 688 "solmua" (), joissa on jokaisessa kaksi kappaletta 12-ytimistä Intel Xeon -suoritinta ja 64 GB muistia. Jokaisessa solmussa ajetaan Crayn toimittamaa Linux-ydintä nimeltä "Compute Node Linux" (CNL).


title: Sisu (tietokone)

text: Tietokone on Suomen tehokkain ja se korvaa aikaisemman "Louhi"-tietokoneen.


title: Sisu (tietokone)

text: Vuoden 2014 päivityksen jälkeen tietokone oli maailmanlistalla sijalla 37.


title: Karsinnat salibandyn maailmanmestaruuskilpailuihin 2018

text: Salibandyn maailmanmestaruuskilpailujen 2018 karsinnat jaettiin kolmeen alueeseen. Karsinnat pelattiin tammi-helmikuussa 2018. Karsintoihin osallistui 33 maata. Karsintojen kautta pääturnaukseen pääsee 15 maata.


text: Euroopan karsintoihin osallistui 21 maata. Karsinnat jaettiin neljään lohkoon, joiden kaksi parasta joukkuetta etenee suoraan lopputurnaukseen. Samoin kaksi parasta lohkokolmosta eteni lopputurnaukseen. Kaikki karsintalohkot pelattiin 31. tammikuuta – 4. helmikuuta 2018.


text: Euroopan 1 lohko pelattiin Tallinnassa 31. tammikuuta – 4. helmikuuta 2018. Lohkossa pelasi kuusi joukkuetta.


text: Euroopan 2 lohko pelattiin Nitrassa 31. tammikuuta – 4. helmikuuta 2018. Lohkossa pelasi viisi joukkuetta.


text: Euroopan 3 lohko pelattiin Valmierassa 31. tammikuuta – 4. helmikuuta 2018. Lohkossa pelasi kuusi joukkuetta.


text: Euroopan 4 lohko pelattiin Nitrassa 31. tammikuuta – 4. helmikuuta 2018. Lohkossa pelasi viisi joukkuetta.


text:
Aasia-Oseanian karsinnat pelattiin Jejussa, Etelä-Koreassa 22. – 28. tammikuuta 2018. Karsintoihin osallistui 8 maata. Lopputurnaukseen eteni neljä parasta joukkuetta. Joukkueet jaettiin kahteen lohkoon.
Lähde:


text: Amerikan karsintoihin osallistui kaksi maata. Lopputurnaukseen pääsi kaksiosaisen ottelusarjan voittaja. Ottelut pelattiin 10. ja 11. helmikuuta 2018.


title: Tombo

text: Tombo on saari Atlantin valtamerellä. Saari sijaitsee alueella, johon Guinean pääkaupunki Conakry aikoinaan perustettiin.


title: Exposed

text: Exposed voi tarkoittaa ainakin seuraavia:


What Are You Doing the Rest of Your Life? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1969 elokuvaan "Myötä- ja vastoinkäymisessä" (The Happy Ending, ohj. Richard Brooks), jossa sen esittää Michael Dees. Kappale oli ehdokkaana parhaan laulun Oscar-palkintoon.


title: What Are You Doing the Rest of Your Life?

text: Vuonna 1972 laulun levytti Sarah Vaughan, ja Legrand palkittiin levytyksen sovituksesta Grammyllä. Yli 30 vuotta myöhemmin trumpetisti Chris Bottin ja laulaja Stingin tulkinta kappaleesta voitti vuonna 2006 Grammyn sovituksestaan, jonka tekivät Billy Childs, Gil Goldstein ja Heitor Pereira. Muita laulun tunnettuja levyttäjiä ovat Frank Sinatra, Dusty Springfield, Johnny Mathis, Julie Andrews, Shirley Bassey, Andy Williams, Barbra Streisand, Bill Evans ja Joe Pass.


title: Elbasan Kabashi

text: Elbasan Kabashi (s. 11. elokuuta 1990 Helsinki) on suomalainen jalkapalloilija ja futsalpelaaja.


title: Elbasan Kabashi

text: Kabashi pelasi juniorina FC Espoossa, jota hän edusti myös miesten tasolla Kakkosen kausina 2007, 2008 ja 2009. Kaudella 2010 hän edusti Kakkosessa LoPaa. Kaudella 2011 Kabashi pelasi 24 Viron Esiliigan ottelua maan pääsarjatasolle nousun saavuttaneessa Tallinna Kalevissa, jota hän kaudella 2012 edusti 18:ssa Meistriliigan ottelussa.


title: Elbasan Kabashi

text: Vuodet 2013–2014 Kabashi oli pelaamatta. Kaudella 2015 hän pelasi 21 Kakkosen ottelua BK-46:ssa. Kaudella 2016 Kabashi edusti VPS-j:tä pelaten 22 ottelua ja tehden viisi maalia Vaasan piirin Kolmosessa.


title: Elbasan Kabashi

text: "Päivitetty 7. elokuuta 2017."


title: Elbasan Kabashi

text: Kabashi on pelannut Futsal-liigaa Ruutupaidoissa 2015–2017 ja SoVossa 2017.


title: Rolls-Royce Phantom IV

text: Rolls-Royce Phantom IV on harvinainen luksusauto, jota brittiläinen Rolls-Royce Limited valmisti 1950-luvulla. Sitä myytiin vain kuninkaallisille ja muille valtiopäämiehille.


title: Rolls-Royce Phantom IV

text: 16 kappaletta on jäljellä museoissa ja yksityisissä- sekä julkisissa autokokoelmissa.


title: How Do You Keep the Music Playing?

text: How Do You Keep the Music Playing? on Michel Legrandin säveltämä jazzballadi, jonka sanoituksen ovat tehneet aviopari Alan ja Marilyn Bergman. Kappale tehtiin alun perin vuoden 1982 elokuvaan "Parhaat kaverukset – eli tyttö joka ei halunnut naimisiin" (Best Friends, ohj. Norman Jewison), jossa sen esittävät Patti Austin ja James Ingram. Kappale oli ehdokkaana parhaan laulun Oscar-palkintoon.


title: How Do You Keep the Music Playing?

text: Laulun ovat levyttäneet myös muun muassa Frankie Laine (1985 ja 1998), Andy Williams (1986), Tony Bennett (1986, sekä 2006 George Michaelin ja 2011 Aretha Franklinin kanssa), George Benson ja Carmen Bradford (1990), Shirley Bassey (1991), Johnny Mathis (1993), Frank Sinatra (1984 sekä Lorrie Morganin kanssa 1994), Barbra Streisand (2003) sekä Céline Dion (2013).


title: Rolls-Royce Corniche (2000)

text: Rolls-Royce Corniche V on ylellinen avoauto, jota brittiläinen Rolls-Royce Motors valmisti vuosina 2000–2002.


title: Korpoströmin taistelu

text: Korpoströmin taistelu oli hattujen sodan taistelu, joka käytiin Korpoströmissä 20. toukokuuta 1743 vara-amiraali Falkengéenin johtaman ruotsalaisen ja Keithin johtaman venäläisen laivasto-osaston välillä.


title: Korpoströmin taistelu

text: Taisteluun osallistuneeseen Ahvenanmaalle sijoitettuun Ruotsin saaristolaivastoon kuului 28 kaleeria ja kolme tykkitproomua. Lisäksi Ahvenanmaalla oli kenraali Gotthard Wilhelm Marcks von Würtenbergin leiri. Keithin johtamat 21 kaleeria siirtyivät Turusta Korpoströmiin varustaen kallioille ja luodoille vahvat tykistöasemat.


title: Korpoströmin taistelu

text: Venäläiset torjuivat ruotsalaisten hyökkäyksen. Taistelussa tykistöasemat ratkaisivat taistelun puolustautujien hyväksi.


title: Kupariglukonaatti

text: Kupariglukonaatti ((CHO)Cu) on kupari- ja glukonaatti-ionien muodostama ioniyhdiste. Yhdistettä käytetään lisäravinteissa ja eläinten rehuissa kuparin lähteenä.


title: Kupariglukonaatti

text: Huoneenlämpötilassa kupariglukonaatti on sinistä tai sinivihreää kiteistä ainetta. Yhdiste liukenee hyvin veteen ja hieman etanoliin, mutta ei muihin orgaanisiin liuottimiin. Yhdistettä valmistetaan neutraloimalla kuparihydroksidia, kupari(II)oksidia tai kuparikarbonaattia glukonihapolla. Kupariglukonaattia käytetään ravintolisissä ja eläinten rehussa kuparin lähteenä, koska tässä muodossa kupari on helposti imeytyvää. Tämän lisäksi sitä voidaan käyttää suuvesissä pahanhajuisen hengityksen raikastamiseksi.


title: Närvänät

text: Närvänät ("Sibbaldia") on pieni kasvisuku ruusukasvien (Rosaceae) heimossa. Sukuun luetaan nykyisin kuuluvaksi 15 lajia, joiden lisäksi sukuun on kuvattu noin 30 muutakin lajia, mutta näiden taksonominen asema on toistaiseksi epäselvä.


title: Närvänät

text: Närvänät ovat matalakasvuisia ruohovartisia kasveja, joiden varsi on tavallisesti maanmyötäinen. Lehdet ovat pitkäruotisia sekä muodoltaan kolmisormisia ja sijaitsevat maan rajassa tyviruusukkeena. Lehtien lehdykät ovat kärjistään kolmihampaisia. Kukat sijaitsevat tiiviinä ryppäinä, ja ne ovat pieniä sekä kaksineuvoisia. Kukissa on viisi vaaleankeltaista terälehteä, jotka ovat verholehtiä lyhyempiä. Närvänien hedelmä on pähkylä.


title: Närvänät

text: Närvänät muistuttavat hanhikkeja ("Potentilla") ja joitakin närvänälajeja on myös kuvattu hanhikkien sukuun kuuluvaksi.


title: Närvänät

text: Suomessa ja Ruotsissa esiintyy vain yksi närvänälaji: närvänä ("Sibbaldia procumbens").


title: Närvänät

text: Närvänien ("Sibbaldia") suku on nimetty 1643–1720 eläneen skotlantilaisen kasvitieteilijän Sir Robert Sibbaldin mukaan.


title: Nummelan seurakuntakeskus ja kirkko

text: Nummelan seurakuntakeskus ja kirkko on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen. Laajennusosa tehtiin 1980-luvun taitteessa. Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala. Kaksikerroksinen laajennus liittyy hissin ja porrasjärjestelyjen kautta vanhaan osaan. Siinä on alakerrassa kerhotiloja ja yläkerrassa toimistotiloja. Vanhassa asuntosiivessä on diakoniatilat, joihin on oma sisäänkäynti.


title: Nummelan seurakuntakeskus ja kirkko

text: Kirkossa on vuonna 2006 hankitut 31-äänikertaiset digitaaliurut. Alttariseinällä on puinen veistos "Tulkaa minun tyköni kaikki työtätekevät ja raskautetut", jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen "Voittaja-Kristus".


title: Aston Martin Vulcan

text: Aston Martin Vulcan on brittiläisen Aston Martinin valmistama kaksipaikkainen rata-auto. Se esiteltiin Salon International de l’Auto et accessoiressa, 2015.


title: ILS (yritys)

text: ILS Oy on turkulainen laivojen suunnitteluun keskittynyt yritys.


title: ILS (yritys)

text: Yritys on osallistunut muun muuassa Polaris-jäänmurtajan kehitykseen.


title: Virusperäinen verenvuotoseptikemia

text: Virusperäinen verenvuotoseptikemia eli VHS-tauti on kalatauti, jota aiheuttaa rhabdoviruksiin kuuluva VHS-virus. Se yhdistetään erityisesti kirjolohiin, mutta sitä esiintyy myös muilla kalalajeilla.


title: Virusperäinen verenvuotoseptikemia

text: Taudin kuolleisuus riippuu paljon tartunnan vakavuudesta. Osalla tartunnan saaneista yksilöistä ei ole minkäänlaisia oireita, ja osasta tulee hyperaktiivisia ja saattavat uidessaan vääntää vartaloaan epänormaalisti. Vakavissa tapauksissa kuolleisuus on käytännössä 100 prosenttia. Tällaiset kalat tunnistaa tummentuneesta ihosta ja mulkosilmäisyydestä. Niillä on myös epämuodostumia maksassa ja munuaisissa, ja ne vuotavat verta silmistä, ihosta, kiduksista, evien juuresta, lihaksista ja sisäelimistä.


title: Virusperäinen verenvuotoseptikemia

text: Tautia esiintyy erityisesti kylmissä 4–14-asteisissa vesissä. Oireet häviävät, kun lämpötila lähestyy 15 astetta. Eniten sitä esiintyy keväisin alle 10 asteen lämpötiloissa. Virus tarttuu veden kautta tai kalojen kosketusten kautta.


title: Kalajuotikas

text: Kalajuotikas tai mittarijuotikas ("Piscicola geometra") on juotikkaisiin kuuluva nivelmatolaji, joka loisii kaloissa.


title: Kalajuotikas

text: Kalajuotikas on 2–3 senttimetriä pitkä, ja sen ohuen, poikkileikkaukseltaan pyöreän ruumiin molemmissa päissä on imukupit. Takapään imukuppi on suurempi. Kalajuotikas on väriltään vihertävän ja ruskehtavan kirjava, sen ruumiissa on vaaleita poikkiraitoja. Muista juotikkaista sen erottaa ruumiinrakenteelta, sillä muut juotikkaat ovat yleensä paksumpia ja litteämpiä.


title: Kalajuotikas

text: Kalajuotikkaat ovat kaksineuvoisia. Nuoret yksilöt ovat koiraita ja vanhat naaraita. Naaraat munivat munakotelon, jossa on yksi muna, ja kiinnittävät sen vesikasvin pinnalle. Kalajuotikas on kalojen ulkoloinen. Se käyttää kalojen verta ravinnokseen ja irrottautuu kalasta saatuaan tarpeeksi. Kalajuotikas ei yleensä heikennä isäntänsä elinvoimaa. Kalajuotikas saattaa joskus tarttua myös ihmiseen, mutta se ei pysty läpäisemään ihmisen ihoa.


title: Rolls-Royce Corniche

text: Rolls-Royce Corniche on ylellinen avoauto, jota brittiläinen Rolls-Royce Motors valmisti vuosina 1966–1995.


title: ESM – Elektronisen urheilun suomenmestaruuskilpailut

text: eSM eli elektronisen urheilun suomenmestaruuskilpailut ovat Suomen elektronisen urheilun liiton, SEUL ry:n, toimeenpanemat kisat eri peleissä. eSM:n tarkoitus on nostaa esille kilpailullisten videopelien taitavimpia yksilöitä ja joukkueita kansallisesti, nostaa elektronisen urheilun näkyvyyttä kotimaassa sekä lisätä nuorisotyön osuutta liiton toiminnassa ja luoda pohjaa kestävälle kilpailutoiminnalle. Kansalliset mestaruusturnaukset järjestetään erikseen opiskelijoiden ja nuorisotalojen kesken.


text: eSM-kilpailuihin voi osallistua kuka tahansa Suomen kansalainen. Osallistumiseen vaaditaan yleinen eSM-pelaajalisenssi. Kisojen karsinnat järjestetään suurimmaksi osaksi verkon välityksellä ja loppukilpailut operaattoreiden järjestämissä verkkopelitapahtumissa.


text: Operaattorit vastaavat SM-turnausten järjestämisestä myönnettyjen järjestämisoikeuksien puitteissa.


text: SEUL toimeenpanee vuonna 2018 elektronisen urheilun suomenmestaruuskilpailut 10 pelissä. SEUL on myöntänyt turnausten järjestämisoikeudet kuudelle operaattorille, jotka myönnettyjen oikeuksien puitteissa vastaavat SM-turnausten järjestämiestä.


title: Ranskan kansanäänestys uudesta perustuslaista 1804

text: Ranskassa järjestettiin kansanäänestys keisarikunnan perustamisesta marraskuussa 1804. Virallisesti ilmoitetun tuloksen mukaan äänioikeutetut äänestivät lähes yksimielisesti uuden perustuslain puolesta. Tuloksen myötä Napoleon Bonaparten asema muuttui ensimmäisestä konsulista ranskalaisten keisariksi. Noin seitsemän miljoonaa äänestäjää kutsuttiin osallistumaan, joista 52,80% pidättyi äänestämästä. Bonaparte kruunasi itsensä keisari Napoleon I:ksi joulukuussa.


title: Ahold Delhaize

text: Koninklijke Ahold Delhaize N.V., eli Ahold Delhaize on hollantilainen, kansainvälisesti toimiva kaupan alan yritys. Ahold Delhaize syntyi heinäkuussa 2016, kun hollantilainen Ahold yhdistyi belgialaisen Delhaizen kanssa.


title: Ahold Delhaize

text: Ahold Delhaizen pääkonttori sijaitsee Alankomaiden Zaandamissa. Ahold Delhaizen brändit toimivat Yhdysvalloissa, Alankomaissa, Belgiassa, Tšekissä, Saksassa, Kreikassa, Luxemburgissa, Romaniassa ja Serbiassa. Konserni toimii myös yhteisyritysten kautta Indonesiassa ja Portugalissa.


title: Ala-Siikajärvi (järvi Kuopiossa)

text: Ala-Siikajärvi on Pohjois-Savossa Kuopiossa sijaitseva järvi. Järven niemessä sijaitsee Ala-Siikajärvi niminen kylä.


title: Ala-Siikajärvi (järvi Kuopiossa)

text: Ennen kuntaliitoksia järvi kuului lähes kokonaan Säyneisten kuntaan ja pieni osa Nilsiään. Säyneisten osa kuului myöhemmin Juankoskeen ja nykyään järvi on kokonaan Kuopion alueella.


title: Ala-Siikajärvi (järvi Kuopiossa)

text: Järven pinta-ala on 1 100 hehtaaria eli 11 km². Se on 8,5 kilometriä pitkä ja 3,4 kilometriä leveä. Järvi on rikkonainen ja siitä voidaan erottaa kolme järvenosaa. Pohjoinen osa jää 200 metrisen salmen ja sen muodostaneen Kypäräisen niemen taakse. Sen pituus on kaksi ja leveys puoli kilometriä. Sata metriä järven vedenpintaa korkeammalla oleva Kypäräinen muodostaa niemen pään, mutta muu osa niemeä on korkeintaan 25 metriä korkeaa. Siellä sijaitsee Ala-Siikajärven kylä ja järven pohjoisrannalla sijaitsee Ylä-Siikajärven kylät. Keskellä järveä sijaitsee kaksi kilometriä pitkä, mutta hyvin kapea, Hörskynsaari. Se ja puoli kilometriä pitkä niemi jakaavat yhdessä järven alaosan kahtia. Saaren pääsee kiertämään etelästä tai pohjoisessa olevan Siltasalmen kautta. Niemen kainaloon jää järven eteläiseen puoliskoon Riihilahti. Länsirannalla sijaitsevat Huosianniemi, Hoikkaniemi ja Likosaari, joka on myös niemi, ja näiden taakse jää kapeat lahdet. Likosaaren lahtea kutsutaan Likolahdeksi ja toista Huosiaislahdeksi. Kypäräisen kohdalla länsirannalla on Talviniemi.Sen taakse jää Hiekkalahti.


title: Ala-Siikajärvi (järvi Kuopiossa)

text: Järvessä on laskettu olevan 82 saarta. Niiden yhteispinta-ala on 138 hehtaaria, mikä on noin 11,1 % järven kokonaispinta-alasta. Saarista 18 on yli hehtaarin suuruisia, 50 yli aarin ja loput 14 ovat alle aarin kokoisia. Yksikään saari ei ylitä neliökilometriä. Pohjoisessa järvenosassa on Kypäräsaari, Heinäluoto ja Niittysaari. Kypäräisen salmensuuta vartioi salmensuuntaisena 700 metriä pitkä ja alle 70 metriä leveä Hoikkasaari. Hörskynsaaren länsi- ja samalla pohjoispuolelle jäävät kilometrin pituinen ja yli 300 metriä pitkä Torikansaari. Sen ympärillä ovat lisäksi Mariluoto, Häntäsaari, Pieni Kalmosaari, Suuri Kalmosaari, Orisaari, Kattilaluoto, Halkosaari, Lumperinsaari, Kortesaari, Jäkäläsaari, Honkasaari ja Myhkyri. Hörskynsaaren etelä- ja itäpuolelle jäävät Riihisaari, Kakkossaari, Iso Lehtosaari, Pieni Lehtosaari, Suurisaari, Vuohisaaret, Vilponsaari, Iso Kumpusaari, Pieni Kumpusaari, Kuivaniemensaari, Lamposaari, Tuohisaari, Niittysaari, Likosaari ja Vasikkasaari.


title: Ala-Siikajärvi (järvi Kuopiossa)

text: Järvi on luodattu ja siitä on julkaistu syvyyskartat. Sen tilavuus on 69 miljoonaa m³ eli 0,069 km³. Järven keskisyvyys on 6,2 metriä ja suurin syvyys on 44,5 metriä. Syvin kohta sijaitsee järven pohjoisosassa olevassa laajassa yli 40 metriä syvässä syvänteessä. Pohjoisosassa on Martikkalanlahdessa lähes 30 metriä syvää. Likosaaren vieressä ja Siikamäen alla on 35 metriä syvää. Hiekkalahdesta alkaa pari kilometriä pitkä yli 20 metriä syvä syvänne, joka loppuu Huosiaislahteen. Vaikka syvänteen vieressä kulkee vedenalainen harju, on sen vieressä yli 30 metriä syvää. Järvessä on on useita muitakin syvänteitä.


title: Ala-Siikajärvi (järvi Kuopiossa)

text: Järven rantaviivan pituus on 77 kilometriä, josta saarten rantaviivan yhteispituus on 33 kilometriä. Korkeiden mäkien rannat ovat metsämaata, mutta alaville alueille on raivattu peltomaata. Peltoja esiintyy Ala-Siikajärven kylässä, Kypäräisen vastarannalla, Puntinjoen suussa, Torikan- Tuohi- ja Likosaarilla, Pisankosken kylässä ja Alarannan kylässä. Säyneisen kirkonkylä sijaitsee Pieni-Säyneisen takana. Asutus on muuten haja-asutusta ja vapaa-ajan asuntoja on lähes yhtä paljon. Niille johtaa tiet kantatieltä 75, yhdysteiltä 16471 ja 5701 sekä kadelta kylätieltä.


title: Ala-Siikajärvi (järvi Kuopiossa)

text: Ala-Siikajärveä ei säännöstellä suoraan, vaan siihen vaikuttaa osittain Vuotjärven säännöstely. Vuotjärven vedenpinnan korkeus on 96,0 metriä mpy.└ Sen vedenkorkeuden alaraja on 93,84 metriä ja yläraja 95,64 metriä. Koska Ylä-Särkijärven vedenpinnan keskikorkeus on noin 95,6 metriä, voi Vuotjärven säännöstelyllä vaikuttaa Ala-Siikajärveenkin. Säännöstelyn hoitava voimayhtiö istuttaa kuhaa ja joskus planktonsiikaa myös Ala-Siikajärveen.


title: Ala-Siikajärvi (järvi Kuopiossa)

text: Kalatuskuntien ilmoituksen mukaan järvessä on runsaasti särkeä, madetta ja lahnaa, rapua, kohtalaisesti ahventa, haukea, kuhaa ja säynettä ja heikosti muikkua, taimenta, siikaa ja kuoretta.


title: Ala-Siikajärvi (järvi Kuopiossa)

text: Järveltä on liitetty alueita Natura 2000 -hankkeen Pisa-Kypäräinen-alueeseen (FI0600076). Järven rantoja ja sisämaan metsiä kuuluu alueeseen seuraavasti: Kypäräinen kalliomuodostumana ja Huosiaisniemi lehtojensa vuoksi. Muita suojeltuja yksityisiä alueita löytyy Hoikkasaaresta, Kortesaaresta ja Suursaaren kalkkikallion takia.


title: Ala-Siikajärvi (järvi Kuopiossa)

text: Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Vuotjärven alueella (04.62), jonka Ala-Siikajärven alueeseen (04.622) järvi kuuluu. Järven vedenpinnan korkeus on 95,6 metriä mpy.


title: Ala-Siikajärvi (järvi Kuopiossa)

text: Valuma-alue saa pääosan vedestänsä Luostanjoen valuma-alueelta (04.68), jonka laskujoki Luostanjoki laskee Ala-Luostaan ja jatkaa Puntinjokea myöten Ylä-Siikajärven kylän kautta järveen. Viereinen Ylä-Siikajärvi laskee Välijokea myöten järven pohjoispäähän. Se on samalla Ylä-Siikajärven valuma-alueen (04.624) laskujoki. Suuri-Säyneisen ja Pieni-Säyneisen välissä sijaitsee Säyneisten kirkonkylä, jonka läpi virtaa Ryöpäjoki. Se on Ryöpänjoen valuma-alueen (04.625) laskujoki, vaikka Pieni-Säyneisestä laskeekin Ala-Siikajärveen Välijoki. Lyhyt Pisanvirta laskee Ala-Siikajärven Vuotjärveen, josta vedet jatkavat eteenpäin Nilsiän reittiä.


title: Ala-Siikajärvi (järvi Kuopiossa)

text: Ala-Siikajärven alueella on viisi yli hehtaarin kokoista järveä tai lampea, jotka laskevat suoraan tai välillisesti Puntinjokeen. Niistä huomattavin on Kämäräinen (77 ha). Yksikään oman valuma-alueen järvi ei laske Ala-Siikajärveen suoraan.


Luettelo Nurmijärven julkisista taideteoksista ja muistomerkeistä sisältää Nurmijärven kunnassa olevat pysyvät patsaat, muistomerkit ja muistolaatat.


title: Buresin rautatieasema

text: Buresin rautatieasema on rautatieasema Buresissa, Suffolkissa. Se on Marks Teyn ja Sudburyn välisen Gainsborough Linen varrella.


title: Buresin rautatieasema

text: Asemaa käytti 61 586 matkustajaa kaudella 2015–2016.


title: Buresin rautatieasema

text: Rautatien Marks Teysta Sudburyyn avasi Colchester, Stour Valley, Sudbury & Halstead Railway 2. heinäkuuta 1849. Buresin asema radan varrella avattiin 20. heinäkuuta. Linjaa jatkettiin vuonna 1865 Shelfordiin, jolloin siitä tuli Stour Valley Railway.


title: Buresin rautatieasema

text: Koko Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, mutta liikenneministeriö kielsi radalla silloin liikennöinyttä British Railwaysia lakkauttamasta liikennettä Marks Teyn ja Sudburyn välisellä osuudella. Niinpä linja ja sen mukana Buresin asema jäi käyttöön.


title: Johannes Oikarinen

text: Johannes Oikarinen (s. 1983 Kuhmo) on suomalainen urheilutoimittaja ja -selostaja, joka työskentelee Yle Urheilussa. Hän on toiminut vuodesta 2017 lähtien Ylellä ampumahiihdon pääselostajana.


title: Johannes Oikarinen

text: Oikarinen selosti vuoden 2014 talviolympialaisissa ampumahiihtoa radiossa. Televisiossa hän selosti vuoden 2015 suunnistuksen MM-kisat. Hän on toiminut Yle Puheen yleisurheiluselostajana EM-kisoissa 2016, kesäolympialaisissa 2016 ja MM-kisoissa 2017 yhdessä Jarmo Lehtisen ja Tuomas Rajan kanssa. Yleisurheilun lisäksi Oikarinen selosti kesäolympialaisissa 2016 lentopalloa radioon.


title: Johannes Oikarinen

text: Kaudella 2017–2018 Oikarinen oli Ylen ampumahiihdon pääselostaja, selostaen kaikki maailmancupin ja olympialaisten kilpailut TV:hen.


title: Johannes Oikarinen

text: 2000-luvun alussa hän opiskeli Helsingin Evankelisen Opiston urheilujournalismin linjalla. Tämän jälkeen Oikarinen jatkoi opintojaan Torniossa ammattikorkeakoulussa, josta hän valmistui medianomiksi vuonna 2007. Harjoittelun ja erilaisten pätkäpestien kautta mies vakinaistettiin Ylelle.


title: Johannes Oikarinen

text: Hänen työhön ovat kuuluneet Urheiluruudun ankkurin hommia laskematta useat toimenkuvat. Eniten Oikarinen nauttii radiotyöstä. Hän pitää yleisurheilun radioselostamista alan kuninkuuslajina.


title: Jollof-riisi

text: Jollof-riisi, jota kutsutaan myös nimeltä benachin, on suosittu riisiateria useissa Länsi-Afrikan maissa.


title: Jollof-riisi

text: Jollof-riisi on yksi perinteisimmistä aterioista läntisessä Afrikassa, ja sitä syödään kaikkialla alueella, muun muassa Ghanassa, Senegalissa, Gambiassa, Nigeriassa, Sierra Leonessa, Liberiassa, Norsunluurannikolla, Togossa, Kamerunissa sekä Malissa. Jollof-riisin nimi ja ainesosat vaihtelevat, ja jokaisessa maassa vain paikallista valmistustapaa pidetään ainoana oikeana valmistustapana. "Jollof-riisi" on saanut nimensä länsiafrikkalaiselta kansalta wolofeilta, tosin Senegalissa ja Gambiassa ateriaa kutsutaan wolofin kielellä joko nimeltä "theibou dienne" tai "benachin". Ranskankielisillä alueilla ateriaa kutsutaan nimeltä "riz au gras". Sen variaatioista huolimatta jollof-riisi on tullut ehkäpä Afrikan tunnetuimmaksi ruoaksi maanosan ulkopuolella.


title: Belgian Grand Prix 2017

text: Belgian Grand Prix 2017 (virallisesti 2017 Formula 1 Pirelli Belgian Grand Prix) oli Formula 1 -kauden 12. osakilpailu, joka ajettiin 27. elokuuta Circuit de Spa-Francorchamps’n moottoriradalla Belgiassa.


title: Belgian Grand Prix 2017

text: Kilpailun aika-ajoissa Lewis Hamilton saavutti 68. paalupaikkansa, mikä sivusi Michael Schumacherin ennätystä paalupaikkojen määrässä.


title: Belgian Grand Prix 2017

text: Belgian kilpailun voittoon ajoi Lewis Hamilton ennen Sebastian Vetteliä ja Daniel Ricciardoa.


title: Belgian Grand Prix 2017

text: Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden kahdenteentoista osakilpailuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.


title: Resurssi

text: Resurssit ovat taloustieteessä kansantalouden tai talousyksikön voimavarat. Siihen sisältyvät kyseisen yksikön aineelliset ja aineettomat välineet sekä keinot, joilla talousyksikkö voi päästä tavoitteisiinsa. Resursseja ovat luonnonvarat, työresurssit (työvoima), pääomaresurssit ja henkilöstöresurssit. Henkilöstöresursseina pidetään myös henkilökohtaisia ominaisuuksia kuten tieto-osaamista, taitoja ja aloitteellisuutta. Oma osuutensa tavoitteisiin pääsemisessä on myös työnjohdon ja organisoinnin tehokkuudella.


title: Akaan kaupunginkirjasto

text: Akaan kaupunginkirjaston päätoimipiste on kaupungin keskustaajamassa Toijalassa sijaitseva Akaan pääkirjasto. Kaupunginkirjastoon kuuluu lisäksi Viialan kirjasto "Vilkku". Akaan kaupunginkirjasto on osa PIKI-kirjastojen kirjastokimppaa.


title: Akaan kaupunginkirjasto

text: Akaassa kirjastopalveluja alkoi tarjota lainakirjasto vuonna 1861. Aluksi toimintaa kesti pari vuotta. Lainakirjasto jatkoi toimintaansa vuonna 1874.


title: Akaan kaupunginkirjasto

text: Lainakirjasto sijaitsi aluksi Akaan kansakoululla, josta toiminta laajentui Kylmäkoskelle.


title: Akaan pääkirjasto

text: Akaan pääkirjasto on yksi Akaan kaupunginkirjaston toimipisteistä.


title: Sebastian Lindell

text: Sebastian Lindell (oikealta nimeltään Timo Liukkonen, s. Tervola) on suomalainen rikoskirjailija. Hän on julkaissut viisi rikoskirjaa. Lappiin sijoittuvien rikosromaanien päähenkilöt ovat poliisit Markus Edelmann ja Sonja Friberg. Koulutukseltaan Liukkonen on tekniikan tohtori ja asuu Salossa.


title: Lehmisavu (maalaus)

text: Lehmisavu on Eero Järnefeltin öljymaalaus vuodelta 1891. Se esittää sääskiä karkottavan lehmisavun ympärille kerääntyneitä lehmiä suomalaisessa maalaismaisemassa.


title: Lehmisavu (maalaus)

text: Järnefelt maalasi jo vuonna 1887 Pariisissa ensimmäisen "Lehmisavu"-nimisen maalauksen, jossa oli vain kolme lehmää. Se päätyi vuonna 1917 Ivar Hörhammerin lahjoituksena Ateneumin taidemuseolle. Tunnetumman "Lehmisavun" Järnefelt maalasi kesällä 1891 Nilsiän Västinniemen Kauniskankaan tilalla. Mallina oli järven vastarannalla sijainnut Kauniskankaan karjapiha. Järnefelt valokuvasi järjestetyn asetelman ja teki maalauksen sisätiloissa. Talossa oli yhteensä 35 lehmää, joista maalauksessa on mukana kahdeksan. Lehmien nimet ovat tiedossa.


title: Lehmisavu (maalaus)

text: Järnefelt sai aiheeseen mahdollisesti innoitusta enonsa Mihail Clodt von Jürgensburgin ja tanskalaisen taiteilijan Theodor Philipsenin lukuisista lehmiä esittäneistä maalauksista. Järnefeltin "Lehmisavu" muodostui Suomen taiteessa laiduntavaa karjaa esittävien teosten kantatyypiksi. Juuri tämän maalauksen on arveltu vaikuttaneen siihen, että pitkälle 1900-luvulle suomalaiset maisemamaalarit ja -valokuvaajat kuvasivat karjaa yleensä samantapaisina pieninä laiduntavina ryhminä. Teoksen arvostus on yhdistetty sen kuvaamaan tunnelmaltaan rauhalliseen maalaisidylliin.


title: Lehmisavu (maalaus)

text: Järnefelt teki taulusta kaksi kappaletta, joista isompi on mitoiltaan 57,5 x 89 senttimetriä ja pienempi 27 x 34 senttimetriä. Molemmat kappaleet kuuluvat yksityiskokoelmiin. Vuonna 1998 "Lehmisavu" myytiin Hagelstamin huutokaupassa miljoonan markan hinnalla nimettömälle helsinkiläiselle keräilijälle. Järnefeltin tunnetuimpiin maalauksiin kuuluvasta "Lehmisavusta" on tehty runsaasti jäljitelmiä suomalaisiin koteihin.


title: Dneprin-Donetskin kulttuuri

text: Dneprin-Donetskin kulttuuri oli Dneprin ja Donin välillä 2000-luvulla eaa. sijainnut kulttuurialue. Alueella käytettiin kultaa ja kupariaa, se harjoitti erätaloutta ja karjanhoitoa. Kulttuuri katosi muiden kulttuurien sekaan.


title: Suojärvi (Janakkala)

text: Suojärvi on Kanta-Hämeessä Janakkalassa Myllynkylän lähellä sijaitseva järvi.


title: Suojärvi (Janakkala)

text: Järven pinta-ala on 89 hehtaaria ja se on 1,5 kilometriä pitkä ja 800 metriä leveä. Järvi sijaitsee alavalla alueella, josta itäpuolella kohoaa loivana Sysimiilunmäki noin 20 metriä korkeammalle. Sen rantaviivan pituus on 4,6 kilometriä ja kartasta katsoen puolet rannoista ovat soistunutta metsämaata ja itärannalla lähes rantaan asti ulottuu pieni peltomaa-ala. Järven läheisyydessä on vain yksi maatila, mutta yli 30 vapaa-ajan asuntoa. Niille johtaa tiet yhdystieltä 13838.


title: Suojärvi (Janakkala)

text: Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,2 metriä mpy. Siihen laskee luoteesta tuleva Jokilanjoki, joka alkaa Pikku-Munakkaasta. Oma laskujoki Koskenjoki alkaa järven pohjoispäästä ja se laskee Viralanjärveen.


title: Suojärvi (Janakkala)

text: Vuoden 1855−1856 Kalmbergin kartastossa järvi oli asumaton, mutta sen itärantoja oli raivattu niityiksi. Kuuslammi laski tuolloin järveen, mutta sen järvenlaskun yhteydessä laskuoja käännettiin Viralanjärveen. Vuoden 1962 peruskartassa ei järvellä ollut vielä mökkejä, mutta vuoden 1970 kartassa niitä oli jo noin 20.


title: Pikku-Munakas

text: Pikku-Munakas tai myös Vähä-Munakas on Kanta-Hämeessä Hämeenlinnassa Katiskosken kylän lähellä sijaitseva järvi. Yläjuoksulla sijaitsevalla Iso-Munakkaalla on sama vedenpinnan korkeus kuin Pikku-Munakkaalla.


title: Pikku-Munakas

text: Järven pinta-ala on 10,9 hehtaaria ja se on 750 metriä pitkä ja 150 metriä leveä. Järven rannat ovat alavia, vaikka ympäristössä onkin korkeita mäkiä. Sen rantaviivan pituus on 2,1 kilometriä ja ne ovat metsämaata, joka on paikoin soistunutta. Rantaan on rakennettu seitsemän vapaa-ajan asuntoa, joille johtaa tiet valtatieltä 10 haarautuvalta Munakkaan läpi kulkevalta tieltä.